open-index/open-wikipedia-markdown huggingface dataset:
జాజఱ పాటలు

జాజఱలను పేరు తెలుగులో తొలిసారి పాల్కూరికి సోమనాథుడు వాది అతని కాలమునాటికి జాజఱ పాటలు వాదుకలో నుండినట్లు తెల్పినాడు. అయితే ప్రభాకరశాస్త్రిగారు అన్నమాచార్య చరిత్ర పీఠికలో చెప్పినట్లు, షోడశ పాత్రలు కలిగి రెండు రెండు ప్రాసలుగల **'చర్చరి** అన్న ప్రాకృతుల పదమే **జాజర** గా వ్యాప్తి చెందియుండవచ్చును. జాజర అంటే (ద్రవ్యరూపమైన) సుగంధ ద్రవ్యమని అన్నమయ్య పదాల ద్వారా కూడా తెలుసుకోవచ్చును. నాచన సోమన చెప్పిన " వీణా గానము వెన్నెల తేట| రాణమీరగా రమణుల పాట ప్రాణమైన పిన బ్రాహ్మణువీట| జాణలు మెత్తురు జాజఱపాట " కూడా పదహారు మాత్రలుగల పాదాలూ, రెండు ప్రాసలూ కలిగి ఈ లక్షణానికి సరిపోతుంది. అయితే ఈపాటలలోని ప్రత్యేకత, సంగీత లక్షణ గ్రంధాలు **సావసంతోత్సవే** అని చెప్పిన జాజఱ పాటలు పాడే సన్నివేశాన్ని "వీణాగానమూ, వెన్నెల తేటా, రమణుల పాటా, జాణల మెప్పూ" చెప్పి చక్కగా వివరించడము అని తగుర్తించుకోవాలి.

అన్నమయ్య (1424-1503) తన కాలానికి వాడుకలోనున్న ఇతర పల్లెల పదాలతో పాటు జాజఱ పాటలను కూడా రచించి వీటి నైజమును చక్కగా వివరించినాడు. పూర్వులు హిందోళ రాగము లో రచిస్తే అన్నమయ్య ముఖారి హిందోళ వసంతము లోనూ రచించినాడు.
  
 చాలుచాలు నీ జాజఱ, నన్ను
 జాలి బఱచే నీ జాజఱ. "ముఖారి"

 జగడపుం జనవుల జాజఱ
 నగినల మంచపు జాజఱ "హిందోళ వసంతము"

జానపదుల గేయములకు రాగనిర్దేశ ముండదు. రాగనిషేధమూ ఉండదు. కనుక అభిలషితార్థ చింతామణి కాలానికి హిందోళము లో నుండిన జాజఱ అన్నమయ్య నాటికి రాగము మార్చుకోవడము జరిగినది. జాజఱ పాటల సందర్భము అన్నమయ్య పదాలలో చక్కగా తెలిసిపోతుంది. ** వెంకటపతిపై వెలదుల నించేరు | సంకు మదంబుల జాజఱ** అన్న పాదాలు జాజర అంటే (ద్రవ్యరూపమైన) సుగంధ ద్రవ్యమని చెప్పేస్తున్నాయి. దీనిలో కస్తూరి, పుప్పొడి, సుగంధ ద్రవ్యాలు చేరీ ఘుమఘుమలాడిస్తాయి. ఈ జాజరాటకు వీణాగానమూ, వెన్నెల తేట, రమణుల పాటా చేరి అందగిస్తాయి.

నేటికీ తెలంగాణ పు పల్లెటూళ్ళలో **కాముని పున్నమపండుగ సందర్భాన ....జాజఱ పాటలు [[కోలాటము]] పాటలూ పురుషులు పాడుకుంటారు** అని వదంతి. 

 జాజిరి జాజిరి జాజిరి జాజి
 జాజిరాడబోతే జొన్నిత్తు దొరికె

అన్నవి ఒకదానిలోని తెండు పంక్తులు. ఈ పక్తులు "కిటతక కిటతక కిటతక కిటతక" అని చతురశ్రగతిలో నడుస్తాయి. మన కోలాటపు పాటలలో "గొల్లవారి వాడలకు కృష్ణమూరితీ, నీ, వేమి పనికొచ్చినావు కృష్ణమూరితీ" అని చాలా మటుకు చతురశ్రగతిలోనే ఉంటాయి. 

 మొగ్గగాదురో మోదుగునీడ
 నీడగాదురో నిమ్మలబావి
 బావిగాదురో బసుమంతకూర 
 కూరగాదురో కుమ్మరిమేను.

దీనిలో జాజర పాటకున్న లక్షణాలు కనిపిస్తాయి. మన వాడుకలో జాజర పూర్తిగా దిగిపోయి "కాళ్ళాగజ్జా కంకాళమ్మా, వేగూచుక్కా వెలగామొగ్గా, మొగ్గాగాదు మోదుగనీడ, నీడాగాదూ నిమ్మలవామి, వామిగాదు వామింటికూర, కూరాగాదూ గుమ్మడిపండు, పండూ కాదూ పాపాయికాలూ, కాలుతీసి గట్టునపెట్టు" అన్న పిల్లల వినోదపుపాటగా మారిపోయింది ఈ జాజర పాట.

వర్గం:జానపద సాహిత్యం
బ్లాక్ పాంథర్ పార్టీ

**బ్లాక్ పాంథర్ పార్టీ** లేదా బిపిపి ( సెల్ఫ్ ఢిఫెన్స్ కోసం మొదట బ్లాక్ పాంథర్ పార్టీ) దాని మాత్రమే అంతర్జాతీయ అధ్యాయం 1972 వరకు 1969 నుండి అల్జీరియా నిర్వహిస్తున్నట్లు 1982 వరకు ఒక విప్లవాత్మక నల్లజాతీయుల జాతీయ సోషలిస్టు 1966 నుండి యునైటెడ్ స్టేట్స్ లో ఉన్న సంస్థగా ఉండేది .

 1966 అక్టోబరు 15 న దాని ప్రారంభం వద్ద, బ్లాక్ పాంథర్ పార్టీ కోర్ ఆచరణలో పోలీసు అధికారుల ప్రవర్తన మానిటర్, ఓక్లాండ్, కాలిఫోర్నియా పోలీసు క్రూరత్వం సవాలు తన సాయుధ పౌరులు ' గస్తీ ఉంది . 1969 లో, కమ్యూనిటీ సామాజిక కార్యక్రమాలు పార్టీ సభ్యుల కోర్ సూచించే మారింది. బ్లాక్ పాంథర్ పార్టీ కమ్యూనిటీ సామాజిక కార్యక్రమాలు, పిల్లలు కార్యక్రమాలు విరివిగా ఫ్రీ బ్రేక్ఫాస్ట్, కమ్యూనిటీ ఆరోగ్య క్లినిక్లు వివిధ ఏర్పాటు చేశారు..

## మూలాలు

వర్గం:రాజకీయ పార్టీలు
వినోదము

**వినోదం** అనేది ఆనందాన్ని ఇచ్చే, ప్రజలను ఉత్తేజపరచే, వారి దృష్టిని తనపై నిలుపుకునే క్రీడ లేదా ఆట వంటిది, ఇది దైనందిన జీవితం నుంచి ఒక వ్యక్తి దృష్టి మరల్చగలిగే ఏదో ఒక విషయం. వినోద మనేది కొన్నిసార్లు హర్రర్ సినిమాల వంటివి ప్రజలను విచార పడేలా లేదా భయపడేలా అనుభూతిని కలుగజేయవచ్చు. వినోదంలో ఇంకా హాస్య ప్రదర్శనలు, తమాషాలు ఉంటాయి.

## వినోదం కొరకు ఆడే కొన్ని ఆటల చిత్రాలు

File:The Chess Game - Sofonisba Anguissola.jpg|చదరంగం, ఒక మేధో ఆట
File:Duverger Hopscotch.jpg|తొక్కుడుబిళ్ల, ఒక భౌతిక ఆట
File:Televised Star Craft.jpg|వీడియో గేమ్‌, ఒక ఎలక్ట్రానిక్ ఆట


వర్గం:వినోదం
అరుణ్ సాగర్ (రచయిత)

**అరుణ్ సాగర్** (జనవరి 2, 1967 - ఫిబ్రవరి 12, 2016) ప్రముఖ కవి, సీనియర్ జర్నలిస్టు. ఈయన చివరగా టీవీ5 సీఈవోగా పనిచేశాడు. గతంలో పత్రికా రంగంలో పనిచేసిన సాగర్, అనంతరం ఎలక్ట్రానిక్ మీడియాకు మారాడు. పలు ఛానళ్లలో ఉన్నత పదవులను చేపట్టాడు. మేలు కొలుపు, మ్యూజిక్ డైస్, మ్యాగ్జిమమ్ రిస్క్ కవితా సంకలనాలు ఈయనకు మంచిపేరును తెచ్చాయి. తెలుగు కవిత్వంపై తనదైన ముద్రను వేశాడు.

## జీవిత విశేషాలు
ఇతడు ఖమ్మం జిల్లా, భద్రాచలంలో భారతీదేవి, టి.వి.ఆర్.చంద్రం దంపతులకు 1967, జనవరి 2వ తేదీన జన్మించాడు. ఇతడి విద్యాభ్యాసం భద్రాచలం,ఖమ్మం, విజయవాడ, విశాఖపట్టణం లలో జరిగింది. మానవపరిణామశాస్త్రము (ఆంత్రోపాలజీ)లో స్నాతకోత్తర పట్టా పొందాడు. ఆంధ్రజ్యోతి, సుప్రభాతం మొదలైన పత్రికలలో టి.వి9, టి.వి.10, టి.వి.5 మొదలైన టి.వి.ఛానళ్లలో జర్నలిస్ట్‌గా పనిచేశాడు.

## మరణం
ఇతడు ఫిబ్రవరి 12, 2016న ఒక ప్రైవేటు ఆసుపత్రిలో చికిత్స పొందుతూ మరణించాడు.

## రచనలు
# మియర్ మేల్
# మాగ్జిమమ్‌ రిస్క్
# మ్యూజిక్ డైస్ - మూలవాసుల అంతరంగిక వేదనకి అక్షర రూపం ఇది. అభివృద్ధి జగన్నాథ రథచక్రాల కింద పడి నలిగి పోతున్న మూలవాసుల అంతరంగిక వేదనకి అక్షర రూపం ఇది. 
# మేల్‌ కొలుపు - ఆంధ్రజ్యోతిలో ఇరవై ఐదు వారాలపాటూ సాగిన ఈ వ్యాసపరంపరని ఒక సంకలనంగా 2003 లో ప్రచురించాడు.

## పురస్కారాలు
# ఇతని మియర్ మేల్ కవితా సంపుటానికి 2012 సంవత్సరానికిగాను రొట్టమాకురేవు కవితా పురస్కారం లభించింది.

## మూలాలు

## ఇతర లింకులు
* రేలాపువ్వుల అరుణోదయం...Sakshi | Updated: February 13, 2016
* TV5 Editor & Veteran Journalist Arun Sagar Passes Away | Hyderabad | TV5 News

వర్గం:1967 జననాలు
వర్గం:2016 మరణాలు
వర్గం:తెలుగు పాత్రికేయులు
వర్గం:భద్రాద్రి కొత్తగూడెం జిల్లా పాత్రికేయులు
వర్గం:భద్రాద్రి కొత్తగూడెం జిల్లా రచయితలు
లాన్స్ నాయక్ హనుమంతప్ప

**లాన్స్ నాయక్ హనుమంతప్ప కొప్పడ్** భారతీయ సైనికుడు. 2016 లో సియాచెన్ హిమానీనదంపై వచ్చిన మంచు ఉప్పెనలో గాయపడి మరణించాడు.
## సియాచెన్ లో ప్రమాదం
భారత్-పాక్ సరిహద్దులోని సియాచెన్‌లో 2016 లో మంచు చరియలు విరిగిపడడంతో వచ్చిన ఉప్పెనలో (అవలాంచ్) చిక్కుకు పోయిన పది మంది సైనికుల్లో హనుమంతప్ప ఒకడు. ఆరు రోజుల పాటు గడ్డకట్టిన మంచులో 35 అడుగుల లోతున కూరుకుపోయి బతికి బయటపడ్డాడు. ఊహకు కూడా అందని ఇది నిజంగా సాధ్యమైంది. సియాచెన్ ప్రమాదంలో గల్లంతైన పది మంది సైనికులు చనిపోయినట్టేనని ఆర్మీ అధికారులు ప్రకటించారు. మంచులో చిక్కుకుపోయిన జవాన్ల కోసం చేపట్టిన గాలింపు చర్యల్లో హనుమంతప్ప కొన ఊపిరితో భద్రత బలగాలకు ఫిబ్రవరి 8 న కనిపించాడు. అతనిని వెంటనే రక్షించి భద్రత బలగాలు సైనిక ఆస్పత్రిలో చేర్పించాయి. ఐసీయూలో చికిత్సనందించిన హనుమంతప్ప అప్పటికి కోమాలో ఉన్నట్లు వైద్యులు తెలిపారు. అతను 35 అడుగుల లోతులో -45° గడ్డకట్టే మంచులో ఆరు రోజులపాటు ఉన్నాడు. 19,600 అడుగుల ఎత్తులో ఉన్న వారిపై మంచు చరియలు విరిగి పడి 6 రోజుల పాటు అందులోని కూరుకుపోయారు. అతనికి సంబంధించిన ఏ అంగమూ పనిచేయడం లేదని వైద్యులు తెలిపారు. నిమోనియా కారణంగా రెండు ఊపిరితిత్తులూ దెబ్బతిన్నాయని తెలిపారు. మెదడుకు ఆక్సిజన్ అందడం లేదన్నారు. ఆయన ఆరోగ్య పరిస్థితి విషమించిందని వైద్యులు వెల్లడించారు. చివరికి హనుమంతప్ప చికిత్స పొందుతూ మరణించాడు

## యోగా ట్రైనర్ కావడం వల్లే
సియాచెన్‌లో మంచులో చిక్కుకుపోయి ఆరు రోజుల తర్వాత బతికి బయటపడిన హనుమంతప్ప యోగా ట్రైనర్  అని సైన్యం తెలిపింది. హనుమంతప్ప సైనికులకు యోగా శిక్షణ ఇచ్చేవాడు. ప్రతికూల పరిస్థితుల్లో శ్వాస నియంత్రణ చేసే విద్య తెలిసినందువల్లే 122 గంటలపాటు ఆయన తన ప్రాణాన్ని నిలుపుకోగలిగాడు. మైనస్ 55 డిగ్రీల సెల్సియస్‌లో ఉద్యోగ విధులు నిర్వర్తిస్తున్న హనుమంతప్ప యోగాలో అనులోమ్ విలోమ్ ప్రక్రియ తెలిసినవాడు. తద్వారా తక్కువ ఆక్సిజన్ ఉన్నా ప్రాణం నిలుపుకోగలిగే అవకాశం ఉంటుంది.

## కెరీర్
కర్ణాటకకు చెందిన హనుమంతప్ప 2002 అక్టోబరు 25న మద్రాస్ రెజిమెంట్‌లోని 19వ బెటాలియన్‌లో జవానుగా చేరాడు. 2003 నుంచి 2006 వరకు జమ్మూకశ్మీర్లోని మాహోర్‌లో పనిచేశాడు. సరిహద్దుల గుండా ఉగ్రవాదుల చొరబాట్లను అడ్డుకోవడంలో సాహసోపేతంగా పనిచేశాడు. ఆ తరువాత 54వ రాష్ట్రీయ రైఫిల్స్ (మద్రాస్) లో పనిచేస్తానని ముందుకువచ్చాడు. అక్కడ 2008 నుంచి 2010 వరకు ఉగ్రవాద వ్యతిరేక ఆపరేషన్స్‌లో అత్యంత చురుగ్గా పాల్గొన్నాడు. 2010 - 2012 మధ్య ఈశాన్య రాష్ట్రాల్లో పనిచేశాడు. అక్కడ బోడోలాండ్, అల్ఫా తీవ్రవాదులుకు వ్యతిరేకంగా చేపట్టిన ఆపరేషన్స్‌లో పాల్గొన్నాడు. 2015 అక్టోబరు నుంచి సియాచెన్ గ్లేసియర్‌లో విధుల్లో ఉన్నాడు. డిసెంబరు 2015లో ఆయనను ఇంకా ఎత్తైన పోస్ట్‌కు పంపించాలని నిర్ణయించారు. దాంతో, 19,500 అడుగుల ఎత్తు ఉన్న క్యాంప్‌కు వెళ్లాడు.

## అస్తమయం
ఆయన ప్రాణాలు కాపాడేందుకు ఢిల్లీలోని ఆర్మీ రీసెర్చ్ అండ్ రిఫరల్ ఆస్పత్రి వైద్యులు తీవ్రంగా ప్రయత్నించినా ఫలితం లేకపోయింది. ఫిబ్రవరి 11 2016 గురువారం ఉదయం 11:45 గంటలకు హనుమంతప్ప కన్నుమూశాడు.
## మూలాలు

## ఇతర లింకులు
* Miracle in Siachen "Lance Naik Hanumanthappa Koppad" Alive
* http://www.hindustantimes.com/analysis/a-question-about-siachen-hero-s-death-why-are-our-soldiers-dying/story-PQEmmZuumIgGuMChGTp70L.html
* http://www.ibnlive.com/news/india/air-pocket-how-lance-naik-hanamanthappa-cheated-death-in-siachen-1201152.html 

వర్గం:2016 మరణాలు
వర్గం:కర్ణాటక వ్యక్తులు
వర్గం:1983 జననాలు
వర్గం:భారతదేశ సైనికులు
ఎం. ఎల్. నరసింహారావు

**మాదిరాజు లక్ష్మీ నరసింహారావు** (నవంబరు 7, 1928 - ఫిబ్రవరి 12, 2016) ప్రముఖ స్వాతంత్ర్య సమరయోధుడు, రచయిత, సాహితీవేత్త.
## విశేషాలు
ఇతడు ఖమ్మం జిల్లా కామేపల్లిమండలం పండితాపురం గ్రామంలో 1928, నవంబరు 7వ తేదీన జన్మించాడు. నిజాం నిరంకుశ పాలనకు వ్యతిరేకంగా పోరాడాడు. గాంధీజీ సిద్ధాంతాలకు ప్రభావితుడయ్యాడు. తెలుగు అకాడమీలో అసిస్టెంట్ ప్రొఫెసర్‌గా పనిచేశాడు. కోఠిలోని శ్రీకృష్ణ దేవరాయ ఆంధ్రభాషా నిలయంలో గత 50 ఏళ్లుగా కార్యదర్శిగా,  గాంధీ జ్ఞాన్ ప్రతిష్ఠాన్ వ్యవస్థాపకులుగా, గాంధీ పీస్ ఫౌండేషన్ కార్యదర్శిగా సేవలందించారు.

## వ్యక్తిగత జీవితం
ఆయనకు ఇద్దరు కుమారులు, ముగ్గురు కుమార్తెలు ఉన్నారు. 2012వ సంవత్సరంలో భార్య ప్రమీలాదేవి మరణించారు. 
## మరణం
ఇతడు 2016, ఫిబ్రవరి 12వ తేదీన హైదరాబాదులోని ఒక ప్రైవేటు ఆసుపత్రిలో చికిత్స పొందుతూ మరణించాడు.
## పదవులు
* కార్యదర్శి - శ్రీకృష్ణదేవరాయాంధ్ర భాషానిలయం
* సాధారణ కార్యదర్శి - ఆంధ్రప్రదేశ్ స్వాతంత్ర్య సమరయోధుల సంఘం
* కోశాధికారి - తెలంగాణ స్వాతంత్ర్య సమరయోధుల సంఘం
* సెనెట్ మెంబర్ - ఉస్మానియా విశ్వవిద్యాలయం
* వ్యవస్థాపకుడు - గాంధీ జ్ఞాన్ ప్రతిష్ఠాన్
* కార్యదర్శి - గాంధీ పీస్ ఫౌండేషన్
* ట్రస్టీ - గాంధీ భవన్, హైదరాబాదు
* సలహా సంఘసభ్యుడు - ఆకాశవాణి, హైదరాబాదు
* సలహా సంఘసభ్యుడు - దూరదర్శన్, హైదరాబాదు
* సభ్యుడు - ఫిలిం సెన్సార్ బోర్డ్, హైదరాబాదు
* సభ్యుడు - తెలుగు ఉర్దూ నిఘంటు పథక సంఘం - ఉర్దూ అకాడమీ

## రచనలు
ఇతడు దాదాపు 38 గ్రంథాలను రాజకీయ, చారిత్రక అంశాలపై రచించాడు. వాటిలో కొన్ని:
# జాతీయ కాంగ్రెస్ అధ్యక్షులు
# స్వాతంత్ర్య సమర సేనానులు
# నూరుగురు తెలుగు ప్రముఖులు
# స్వాతంత్ర్య సారథులు 
# స్వామి రామానంద తీర్థ
# సేవాపరాయణ సీతయ్యగుప్త
# లోక్‌నాయక్ జయప్రకాష్
# సాహసమూర్తి జె. ఈశ్వరీబాయి
# తెలంగాణ ప్రముఖులు
# తెలంగాణ వైతాళికులు
# తెలంగాణ చరిత్ర : ఉద్యమాలు - పోరాటాలు
# హైదరాబాదు స్వాతంత్ర్య ఉద్యమం - తెలంగాణ
# వందేమాతరం 
# మాడపాటి హన్మంతరావు జీవిత చరిత్ర
# వినోబా జీవితం - ఉద్యమం
# మొరార్జీదేశాయ్
# ఇందిరాగాంధీ జీవితచరిత్ర
# జాతీయోద్యమ నిర్మాతలు
# భారత జాతీయ కాంగ్రెస్ ఆంధ్రుల పాత్ర
# నెహ్రూల పరంపర
# 20వ శతాబ్ది తెలుగు వెలుగులు
# ప్రధానమంత్రి పి.వి.నరసింహారావు
# ప్రభాకర్‌జీ సంస్మరణ గ్రంథం
# ప్రతిభా వైజయంతి ( పి.వి.నరసింహారావు సన్మాన సంచిక - ప్రధాన సంపాదకుడు)
# శ్రీకృష్ణదేవరాయాంధ్రభాషానిలయం 100 సంవత్సరాల సంక్షిప్త చరిత్ర
# రాజీవ్ గాంధీ సంక్షిప్త జీవిత చరిత్ర
# షిరిడీ సాయిబాబా జీవిత చరిత్ర
# మహాత్మా గాంధీ సంక్షిప్త జీవిత చరిత్ర 
# Hyderabad Freedom Movement - Telangana

## పురస్కారాలు
* తెలుగు విశ్వవిద్యాలయం వారిచే గౌరవ డాక్టరేట్.
* ఆంధ్రప్రదేశ్ సాహిత్య అకాడమీ పురస్కారం.
* తెలుగు విశ్వవిద్యాలయం వారిచే అయ్యంకి వెంకటరమణయ్య పురస్కారం.
* అఖిల భారతీయ భాషా సమ్మేళనం, భోపాల్ వారిచే సాహిత్యశ్రీ బిరుదు.
* సనాతన ధర్మ చారిటబుల్ ట్రస్ట్ వారిచే శ్రీరామనవమి ప్రతిభా పురస్కారం.

## మూలాలు

## బయటి లింకులు
* ఎం.ఎల్.నరసింహారావు రచనల జాబితా

వర్గం:1928 జననాలు
వర్గం:స్వాతంత్ర్య సమర యోధులు
వర్గం:తెలుగు రచయితలు
వర్గం:గాంధేయవాదులు
వర్గం:2016 మరణాలు
వర్గం:తెలంగాణ స్వాతంత్ర్య సమరయోధులు
వోల్ట్

**వోల్ట్** (చిహ్నం: ) అనేది ఎలెక్ట్రికల్ పొటెన్షియల్, ఎలెక్ట్రిక్ పొటెన్షియల్ భేదము, విద్యుఛ్ఛాలక బలం వంటి భౌతిక రాశులకు వాడబడే ప్రమాణం. ఈ ప్రమాణం మొదటి రసాయన ఘటం ఆవిష్కర్త అయిన అలెసాండ్రో వాల్టా యొక్క గౌరవార్థం ఆయన పేరు మీదుగా నామకరణం చేయబడినది.
## వివరణ
"వోల్టు" అనే ప్రమాణం విద్యుత్ పొటెన్షియల్ ను కొలుచుటకు వాడుతారు. విద్యుత్ పొటెన్షియల్ అనునది ఒక రకమైన పొటెన్షియల్ శక్తి. ఇది ఒక ఒక వాహకంలో ఒక బిందువు నుండి వేరొక బిందువుకు విద్యుత్ ప్రవాహాన్ని ప్రవహింపజేసే శక్తి.
## నిర్వచనము
ఒక ఆంపియర్ విద్యుత్ ప్రవాహాన్ని ఒక వాహకంలో ఒక బిందువు నుండి వేరొక బిందువుకు చేరవేయడానికి కావలసిన శక్తి ఒక వాట్ అయితే ఆ రెండు బిందువుల మధ్య  విద్యుత్ పొటెన్షియల్ భేదము ఒక ఓల్టు అవుతుంది. ఇది రెండు సమాంతర పలకలను అనంతంలో ఒక మీటరు దూరంలో ఉంచినపుడు వాటి మధ్య 1 న్యూటన్/కులూంబ్ విద్యుత్ క్షేత్రం సృష్టించబడితే వాటిమధ్య పొటెన్షియల్ భేదము ఒక ఓల్టుకు సమానమవుతుంది. అదనంగా ఇది ఒక కులూంబ్ విద్యుత్ ఆవేశాన్ని ఒక బిందువు నుండి వేరొక బిందువుకు  ఒక వాహకంలో చేరవేయడానికి అవసరమైన శక్తి ఒక జౌల్ అయితే పొటెన్షియల్ భేదము ఒక ఓల్టు అవుతుంది. దీనిని ఎస్.ఐ పద్ధతిలో ఈ క్రింది విధంగా సూచిస్తారు:

 
:
\mathrm{V} = \frac{ \mathrm{potential \,  energy} } { \mathrm{charge} } = \frac{ \mathrm{N} \cdot \mathrm{m} } { \mathrm{coulomb} } = \frac{ \mathrm{kg} \cdot \mathrm{m} \cdot \mathrm{m} } { \mathrm{s}^2 \cdot \mathrm{A} \cdot \mathrm{s} } = \frac{\mathrm{kg} \cdot \mathrm{m}^2}{\mathrm{A} \cdot \mathrm{s}^3} 

ఇది ఆంపియర్ రెట్లు గల ఓంలు (విద్యుత్ ప్రవాహం రెట్లు నిరోధం ఓం నియమం) గా కూడా నిర్వచింపబడుతుంది. వాట్లు/ఆంపియర్ (ప్రమాణ విద్యుత్ ప్రవాహానికి సామర్థం), జౌల్ నియమం, లేదా జౌల్/కులూంబ్ (ప్రమాణ ఆవేశానికి శక్తి) గా కూడా నిర్వచింపబడుతుంది. ఇది ఎలక్ట్రాన్ ఓల్టు / ఎలెమెంటరీ ఛార్జ్ కు సమానంగా ఉంటుంది:
 
:
\mathrm{V} = \mathrm{A} \cdot \Omega= \frac{\mathrm{W}}{\mathrm{A}} = \frac{\mathrm{J}}{\mathrm{C}}= \frac{\mathrm{eV}}{\mathrm{e}} 

## మూలాలు

వర్గం:ప్రమాణాలు
వర్గం:విద్యుత్తు
హవ్వ

బైబిల్ ప్రకారం అవ్వ అనే స్త్రీ ప్రథమ స్ర్త్రీగా కనపదడుతుంది. ఆదాము, అవ్వలను ఆది దంపతులుగా భగవంతుడు సృష్టించాడు. బైబిల్లో నరజాతి చరిత్ర వీరి నుంచే ఆరంభమైనది.
## పదోత్పత్తి
"అవ్వ" లేదా "ఏవ"అను ఈ పదమునకు  హిబ్రూ భాషనందు "హవ్వ" మూలపదం.దీనికి అర్దం జీవమీయటం (జన్మనీయటం).అంటే ఈమె నరజాతి పుట్టుకకు మూలం అవ్వటంవచేత హవ్వ అయ్యింది.
ఈమెకు ఈషా (హీబ్రూ భాషలో "నరునితో  సంబందం కలది" అని అర్దం ), ఆదాము (హిబ్రూ మూలాల ప్రకరం ఆది దంపతులు ఇద్దర్ని కలపి ఒకే వ్యక్తి అని అర్దం ) అను పేర్లు కలవు .

### అవ్వ పుట్టుక -పరమార్దం
బైబిల్ ప్రకారం ఈమె దేవుని ఆలోచనలనుండి జన్మించింది.తరవాతి తరం తన గర్బం నుంచి జన్మించింది. ఏవ ఆదాము ప్రక్కటెముకనుండి కలిగినది.దినర్దం ఆదాముకు ఏవ బానిస, వాదుకొనె వస్తువు కాదు. వీరిద్దరు ఒకరే అన్న సమభావం కలగి ప్రేమతో జీవించాలని అని దైవ నిర్ణయం అంటూ బైబిల్ తెలియజేస్తోంది.

### అవ్వ రూపం
దేవుని సృష్టి కనుక ఆమె చాలా అందమైనది.టల్మాడ్ గ్రంథం ప్రకారం "ఏవను సారతో పొలిస్తే మనిషికి కోతికి వున్న అంతరం కనిపిస్తుంది.

### అవ్వ పాపం -పశ్చతాపం
ఇంతటి రూపవతి మొదట దైవ నిర్ణయం ప్రకరము నడుచుకున్నప్పటికి పిశాచాల మాటలు నమ్మి తాను చెడుటయేగాక ఆదామును కూడా ఆ పాప్ములోనికి లాగింది.భార్యగ, తల్లిగా రాణించిన తను తన తప్పును తెలుసుకోని పశ్చత్తాపం పోందగా భగవంతుడు క్షమించాడు.ఏవకు జన్మించిన షేతు వంశానికి చెందిన వాడు క్రీస్తు.ఏవ మరల మరియగ జన్మించింది.మొదట ఏవ దైవ ప్రణాలళికను భంగ పరచినా, రెండవ ఏవ మాత్రం పిశాచాలను ఓడించి సిలువ మరణనాన్ని పోంది పాపల్ని తొలగించిన క్రీస్తుకు జన్మను ఇచ్చింది.

## మూలాలు

## ఆధారాలు
* బైబిల్లో స్త్రీలు:పూదోట జోజయ్య

వర్గం:క్రైస్తవ మతము
వర్గం:బైబిల్ పాత్రలు
తిరుమల వేంకట రాజగోపాలాచార్యులు

**తిరుమల వేంకట రాజగోపాలాచార్యులు** 20-12-1951 వ సంవత్సరం శ్రీమతి సుగుణావతి, వేంకట శ్రీనివాసాచార్యులు దంపతులకు తూర్పుగోదావరి జిల్లా రాజమండ్రిలో జన్మించారు.వీరి భార్య-వంగిపురం రాజ్యలక్ష్మి, వీరి కుమార్తె-రాధ వీరి స్వగ్రామం పశ్చిమగోదావరి జిల్లా పెంటపాడు గ్రామం.
## విద్యాగురువులు
సర్వశ్రీ జొన్నలగడ్డ మృత్యుంజయరావు, యస్వీ.జోగారావు, ఓరుగంటి నీలకంఠశాస్త్రి, బొడ్డుపల్లి పురుషోత్తం ప్రభ్రుతులు.
## ఆధ్యాత్మిక గురువులు
తండ్రి వేంకట శ్రీనివాసాచార్యులు, శ్రీ చల్లా కృష్ణమూర్తి శాస్త్రి, శ్రీ మధుసూదన ఓఝా.
## వృత్తి-ప్రవృత్తి
భీమవరం కస్తూరిబా ప్రభుత్వ జూనియర్ కళాశాలలో ఆంధ్రోపన్యాసకునిగా 35 సంవత్సరములు పనిచేసి 31-12-2009లో పదవీవిరమణ చేశారు.
సాహిత్య ఆధ్యాత్మిక చింతన, లోక-గ్రంధముల పరిశీలన.వీరు గోవిందప్రియ ఆధ్యాత్మిక మాసపత్రిక సంపాదకులు.

* స్థాపించిన సంస్థ: శ్రీనివాస భారతి-సాంస్కృతిక ఆధ్యాత్మిక సంస్థ-1982

## సాంస్కృతిక సేవ
గ్రంథ రచనలు, ప్రచురణలు, ఆవిష్కరణలు, సాహిత్య ఆధ్యాత్మిక సభా నిర్వహణలు, పలు జాతీయ సదస్సులలో ప్రసంగాలు, జీయరు స్వాములు నిర్వహించే యజ్ఞ యాగాలలో ప్రవచనములు, గ్రంథ సమీక్షలు, పీఠికలు, రేడియో ప్రసంగాలు, పలు పురస్కారములు, జ్ఞాపికలు, ఇది అంతా సింధువులో బిందువు.
## రచనలు
# విద్యార్థి వ్యాకరణ దీపిక
# అన్న విజ్ఞానము
# విశ్వనాధ శబరి
# తాళ్ళపాక చిన్నన్న సాహిత్య సమీక్ష
# యక్షప్రశ్నలు-జీవిత పరమార్ధం
# విష్ణుసహస్రనామ స్తోత్రం-లఘు వివరణ
# నేనెవరిని (స్వీయ జీవనకృతి)
# భగవాన్ జగన్నాధ కథలు
# అనుభవదీపం
# అభినవకవికోకిల డా.అల్లూరి కవితా సమీక్ష
# వ్యాకరణ తత్వ దర్శనము.

## మూలాలు
తిరుమల తిరుపతి దేవస్థాన మాసపత్రిక సప్తగిరిలో, భారతి సాహిత్య మాస పత్రికలో వీరి గ్రంథము అన్నవిజ్ఞానము గ్రంథముపై గ్రంథ సమీక్షలు.

వర్గం:సంపాదకులు
వర్గం:1951 జననాలు
వగ్గెల మిత్రసేన

thumb|వగ్గెల మిత్రసేన
**వగ్గెల మిత్రసేన** ఖమ్మం జిల్లా అశ్వారావుపేట మాజీ ఎమ్మెల్యే. ఆయన భారత జాతీయ కాంగ్రెస్ పార్టీ రాజకీయ నాయకులు.
## జీవిత విశేషాలు
అశ్వారావుపేట మండలం సున్నంభట్టి గ్రామానికి చెందిన మిత్రసేన 2009 ఎన్నికల్లో ఎమ్మెల్యేగా ఎన్నికయ్యారు. 2009 నుంచి 2014 వరకు అశ్వారావుపేట ఎమ్మెల్యేగా మిత్రసేన సేవలందించారు.  2009లో కొత్తగా ఏర్పడిన అశ్వారావుపేట నియోజకవర్గం నుంచి కాంగ్రెస్ అభ్యర్థిగా మిత్రసేన విజయం సాధించారు. 

గిరిజనులకు పోడు భూములపై హక్కును కల్పిస్తూ మహానేత వైఎస్సార్ హయాంలో రూపొందించిన అటవీహక్కు చట్టం, అటవీహక్కు పత్రాల పంపిణీని. సగానికిపైగా ఎస్టీ రిజర్వుడ్ స్థానాలున్న ఖమ్మం జిల్లా నుంచి ప్రారంభించడంతో వగ్గెల మిత్రసేనది కీలకపాత్ర. ప్రజల మనిషిగా పేరున్న ఆయన స్వగ్రామం సున్నంబట్టికి సర్పంచ్ గా ఎన్నికవావడం ద్వారా తన రాజకీయప్రస్థానాన్ని ప్రారంభించారు. కొంతకాలం అశ్వాపురం మార్కెట్ యార్డ్ చైర్మన్ గా 2007 నుండి 2009 మధ్య పనిచేశారు.

మిత్రసేనకు భార్య పోలమ్మ, కుమారుడు, కుమార్తె ఉన్నారు.

## మరణం
కొంతకాలంగా మూత్రపిండాల వ్యాధితో బాధపడుతూ నిమ్స్‌లో డయాలసిస్‌ పొందుతున్న ఆయన శనివారం తుదిశ్వాస విడిచారు.
## మూలాలు

## ఇతర లింకులు

వర్గం:భద్రాద్రి కొత్తగూడెం జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:జన్మస్థలం తెలియని వ్యక్తులు
వర్గం:ఆంధ్రప్రదేశ్ శాసన సభ్యులు (2009)
రోమియో అండ్ జూలియట్ (నాటకం)

**రోమియో అండ్ జూలియట్** అనేది విలియం షేక్‌స్పియర్ అతని కెరీర్ ప్రారంభంలో రాసిన ఒక విషాద భరిత నాటకం. షేక్‌స్పియర్ రచించిన అత్యంత ప్రసిద్ధ నాటకాలలో ఒకటి. నాటక కథ ఇటలీలో జరుగుతుంది. ఇది శత్రువులైన ఉన్నత కుటుంబాలకు చెందిన ఇద్దరు స్టార్ క్రాస్డ్ ప్రేమికుల మధ్య జరిగిన ప్రేమ గురించి వివరిస్తుంది. ఈ నాటకంలో వారు తమ విరోధ కుటుంబాలను కలిపేందుకు అంతిమంగా మరణిస్తారు. ఇది ఒపేరా, బాల్లే, టెలివిజన్ నిర్మాణాలు, సినిమాలుగా వచ్చింది. నేడు, ఈ ప్రధాన పాత్రలను ఆదర్శవంతమైన యువ ప్రేమికులుగా భావిస్తారు.

## పాత్రలు
* రోమియో మాంటేగ్
* జూలియట్ కపులెట్
* నర్స్
* మెర్క్యుటియో
* ఫ్రియర్ లారెన్స్
* టైబాల్ట్
* ప్రిన్స్ ఎస్కలస్
* లార్డ్ కపులెట్, లేడీ కపులెట్
* లార్డ్ మాంటేగ్, లేడీ మాంటేగ్
* బెన్‌వోలియో
## మూలాలు

## ఇతర లింకులు

*''Romeo and Juliet'' Plain vanilla text from Project Gutenberg
*''Romeo and Juliet''  HTML version at MIT
*''Romeo and Juliet'' Complete Annotated Text on One Page Without Ads or Images
*''Romeo and Juliet'' HTML Annotated Play
*''Easy Read Romeo and Juliet'' Full text with portraits and location drawings to make the play easy to follow from the printed page.

వర్గం:నాటకాలు
వర్గం:ప్రేమ కథలు
శ్రీ శ్రీనివాసన్

**పద్మనాభన్ శ్రీకాంత్ "శ్రీ" శ్రీనివాసన్** (జననం: 1967 ఫిబ్రవరి 23) ఒక అమెరికన్ న్యాయవేత్త. శ్రీనివాసన్ చండీగఢ్లో జన్మించాడు. తమిళనాడు చెందిన ఈయన తల్లిదండ్రులు 1960లో అమెరికాకు వెళ్లి స్థిరపడ్డారు. ఈయన మే 2013 నుంచి కొలంబియా సర్క్యూట్ జిల్లా అప్పీల్స్ యునైటెడ్ స్టేట్స్ కోర్ట్ ఆఫ్ యునైటెడ్ స్టేట్స్ సర్క్యూట్ న్యాయమూర్తి. ఈయన 2013 మే 23 న 97-0 ఓట్లతో యునైటెడ్ స్టేట్స్ సెనేట్ చే ధ్రువీకరించబడ్డాడు. న్యాయమూర్తిగా నిర్ధారణకు ముందు ఇతను యునైటెడ్ స్టేట్స్ ప్రిన్సిపాల్ డిప్యూటీ సొలిసిటర్ జనరల్, ఇతను యుఎస్ సుప్రీం కోర్ట్ ముందు 25 కేసులు వాదించారు, హార్వర్డ్ లా స్కూల్ లో ఒక లెక్చరర్ గా ఉన్నారు.

## జీవితం
శ్రీనివాసన్ 1967 ఫిబ్రవరి 23 న భారతదేశంలోని చండీఘర్లో జన్మించాడు. ఇతను అమెరికాలో కాన్సాస్ రాష్ట్రంలోని లారెన్స్ నగరంలో పెరిగాడు. ఈయన స్టాన్ఫోర్డ్ విశ్వవిద్యాలయంలో చదువుకున్నాడు.ఆయన తండ్రి కన్సాస్ విశ్వవిద్యాలయంలో గణిత శాస్త్రంలో ప్రొఫెసర్. శ్రీనివాసన్ తల్లి సరోజ కన్సాస్ సిటీ ఆర్ట్ ఇన్‌స్టిట్యూట్‌లో బోధకురాలు. శ్రీనివాసన్ స్టాన్‌ఫోర్డ్ యూనివర్సిటీలో గ్రాడ్యుయేషన్ చేశారు. స్టాన్‌ఫోర్డ్ లా స్కూల్, స్టాన్‌ఫోర్డ్ గ్రాడ్యుయేట్ స్కూల్ ఆఫ్ బిజినెస్ నుంచి లా, బిజినెస్‌లో మాస్టర్స్ డిగ్రీ చేశారు.  జార్జి బుష్‌ హయాంలో సొలిసిటర్‌ జనరల్‌కు అసిస్టెంట్‌గా వ్యవహరించారు. సుప్రీం కోర్టు రిటైర్డ్‌ జడ్జి శాండ్రా డే ఒకానర్‌కు క్లర్క్‌గా కూడా పనిచేశారు. ఈ రంగంలోకి 1995లో అడుగుపెట్టిన శ్రీనివాసన్‌ వివిధ స్థాయిల్లో విధులు నిర్వహించారు.

## పదవి స్వీకారం
జన్మత: భారతీయుడైన 46 ఏళ్ల వ్యక్తి అయిన శ్రీ శ్రీనివాసన్ అమెరికాలో రెండవ అత్యున్నత న్యాయస్థానంలో న్యాయమూర్తిగా కొలువుదీరారు. శ్రీ శ్రీనివాసన్ భగవద్గీత సాక్షిగా కొలంబియా జిల్లా అప్పీల్ కోర్టు జడ్జిగా ప్రమాణస్వీకారం చేశారు. అమెరికాలో ఉన్నత న్యాయస్థానాలను అధిరోహించిన భారత సంతతి వ్యక్తులు ఇప్పటికే పలువురు ఉన్న విషయం తెలిసిందే. అయితే, శ్రీనివాసన్ అమెరికాలో రెండవ అత్యున్నత న్యాయస్థానంగా భావించే సర్క్యూట్ కోర్టు జడ్జిగా నియమితులైన తొలి భారతీయ అమెరికన్ గా చరిత్ర సృష్టించారు. ప్రమాణ స్వీకార కార్యక్రమానికి భారత ప్రధాని మన్మోహన్ సింగ్ భార్య శ్రీమతి గురుశరణ్ కౌర్, పలువురు న్యాయమూర్తులు హాజరయ్యారు. శ్రీనివాసన్ చండీగఢ్లో జన్మించారు. 1970లలో ఆయన తల్లిదండ్రులు అమెరికా వలసవెళ్లారు. 

## మూలాలు

* సాక్షి దినపత్రిక - 15-02-2016 (అమెరికా 'సుప్రీం' జడ్జిగా శ్రీనివాసన్! - అవకాశం లభిస్తే తొలి ఇండో-అమెరికన్‌గా గుర్తింపు)  

వర్గం:1967 జననాలు
వర్గం:ప్రవాస భారతీయులు
వర్గం:అమెరికా
శ్రీ రాజా వత్సవాయి జగపతి బహద్దూర్ మహారాణి కళాశాల, పెద్దాపురం

శ్రీ రాజా వత్సవాయి జగపతి బహద్దూర్ మహారాణి కళాశాల పెద్దాపురం పరిసర ప్రాంతాలకు 1967 వ సంవత్సరం ఆగస్టులో స్థాపించబడిన మొట్టమొదటి కళాశాల

## స్థాపన

శ్రీ రాజా వత్సవాయి జగపతి బహద్దరు మహారాణీ కాలేజీ 
తూర్పు గోదావరి జిల్లా పరిషత్ చైర్మన్, భారతీయ సంస్కృతీ ధర్మ పరిరక్షకులు
S.B.P.B.K. సత్యనారాయణ గారి విశేష కృషి వల్ల మహారాణీ కాలేజీ ఆగష్టు 1967 వ సంవత్సరంలో మహారాణీ సత్రం యొక్క మిగులు నిధులు నుంచి రూ. 90,000/, కాలేజీ కి అవసరమైన స్థలం కొనుగోలు నిమిత్తం సర్వారాయ ఎడ్యుకేషన్ ట్రస్టు నిధులు నుంచి రూ, 50,000/, ఇంకా ఇతర అవసారాల నిమిత్తం అయిన ఖర్చులను శ్రీ ముప్పన అంకయ్య సోదరులు పెద్ద మనసుతో స్వచ్చందంగా ఇవ్వగా పెద్దాపురం పరిసర ప్రాంత విద్యార్ధుల ఆశాదీపం మహారాణీ కళాశాల స్థాపన ఘనంగా జరిగింది.


## కళాశాల స్థాపనకి పురిగోల్పిన సంఘటనలు

1967 ఆరోజుల్లో పెద్దాపురం పేరుకి డివిజన్ ముఖ్య కేంద్రం అయినప్పటికీ అక్షరాస్యతా శాతంలో అట్టడుగు స్థానంలో వుండేది. యస్ యస్ యల్ సి చదివిన వారి సంఖ్య వేళ్ళ మీద లెక్కించవచ్చు అంత తక్కువగా ఉండేది. జిల్లాల్లో రాజమండ్రి, కాకినాడ, పెద్దాపురం లాంటి ప్రాంతాలలో మాత్రమే హైస్కూళ్ళు ఉండటంతో సుదూర ప్రాంతాలనుడి విద్యార్థులు ఉన్నత విద్య కోసం పెద్దాపురం వచ్చేవారు. పెద్దాపురం ప్రజలలో ఎక్కువ శాతం మంది వ్యవసాయ, చేనేత, చేతి వృత్తులవారు కావడంతో చాలా మంది పేద విద్యార్థులు యస్ యస్ యల్ సి అత్యున్నత మార్కులతో ఉత్తీర్ణులైనప్పటికీ కళాశాల చదువుల కోసం చెన్నపట్టణం పోలేక కన్నీళ్లు దిగమింగుకొని కార్మికులుగానే స్థిరపడి పోయేవారు.
ఇవన్నీ దృష్టిలో ఉంచుకుని ప్రతీ విద్యార్థికి ఉన్నత చదువులు చేరువకావాలనే సత్ సంకల్పంతో మహానుబావుల విశేష పరిశ్రమ వల్ల కళాశాల స్థాపన జరిగింది.

## మైలు రాళ్లు
1967 లో పి. యు. సి (P.U.C), బి. ఎ (B.A), బి.కామ్ (B.Com) లలో 200 మంది విద్యార్థులు-15 మంది స్టాఫ్ తో ప్రారంభమై,
తరువాత సంవత్సరమైన 1968 లో బి. ఎస్. సి (B.S.C) లో కొన్ని కాంబినేషన్లతో,

ఆ తరువాత 1969 సంవత్సరంలో పి. యు. సిని సైన్స్, ఆర్ట్స్, కామర్స్, విభాగాలలో రెండు సంవత్సరాల ఇంటర్ మీడియట్ గా మార్చడం,
జూలై 1987 లో అటానమస్ గా గుర్తిపు పొంది బి. ఎ - బి యెస్. సి కోర్సులలో గల అన్ని కాంబినేషన్ లు ( B.S.C. Mpac, Mpe – B.A. Epp, Ecf) లు జత చేయడం జరిగింది.

ఆ తరువాత 1993 - 94 నుంచి అటానమస్ వద్దు అనుకుని ఆంధ్రా యూనివర్సిటీ రెగ్యులేషన్ ఫాలో అవ్వడం,

2007 సంవత్సరం నుండి పి. జి కోర్సులు కూడా ప్రారంభించి
18 ఎకరాల సువిశాల స్థలం, విశాలమైన క్రీడా ప్రాంగణం, అనుభవజ్ఞులైన అధ్యాపక బృందం, క్రమశిక్షణతో కూడిన విద్య - అంకిత బావాన్ని అలవరిచే ఎన్ సి సి (N.C.C) - సామాజిక బాధ్యతను పెంపొందిచే ఎన్. యెస్. ఎస్. (N.S.S), రెడ్ క్రాస్,

పూర్తి స్థాయి సాంకేతిక పరికరాలతో కూడిన లాబరేటరీ - ఇ క్లాస్ రూమ్స్ - విద్యార్థులకు ఇంటర్నెట్ సౌకర్యం, అధునాతన లైబ్రరీ, తో అంచెలంచెలుగా అభివృద్ధి చెందుతూ దిన దిన ప్రవర్ధమాన మవుతూ నేటికి 2000 విద్యార్థులు, 60 టీచింగ్ స్టాఫ్, 50 నాన్ టీచింగ్ స్టాఫ్ తో సరస్వతీ నిలయంగా శోభిల్లుతుంది.

## ఈ కళాశాలలో చదివిన ప్రముఖులు
నీతి నిజాయితీకి మారు పేరుగా పిలువబడే రౌతులపూడి రైతుబిడ్డ - ఆర్.నారాయణమూర్తి చదివింది ఈ కాలేజీ లోనే
రామచంద్ర దత్తాత్రేయ లెలె

**రామచంద్ర దత్తాత్రేయ లెలె** () (జననం. 16 జనవరి 1928) భారతీయ వైద్య శాస్త్రవేత్త.

ఆయన జస్‌లోక్ ఆసుపత్రిలో నూక్లియర్ మెడిసన్ విభాగాన్ని స్థాపించారు.
 ఆయన భారత అత్యున్నత పద్మభూషణ 1992లో భారత రాష్ట్రపతి చేతులమీదుగా అందుకున్నారు.
## జీవిత విశేషాలు
ఆయన హైదరాబాదులో జనవరి 16 1928 న జన్మించారు. ఆయన తండ్రిపేరు దత్తాత్రేయ. ఎం.బి.బి.ఎస్ చదివి ఇంగ్లండ్ వెళ్ళి డి.టి.ఎం. అండ్ హెచ్ పట్టాఅను పొందారు. తొలుత ఔరంగాబాద్ లోని ప్రభుత్వ మెడికల్ కళాశాల హాస్పటల్ యొక్క మెడిసన్ విభాగంలో ప్రొఫెసర్ గా, హెడ్ గా 1960-63 మధ్య కాలంలో పనిచేసారు. ఆ తరువాత నాగపూర్ లోని గవర్నమెంటు మెడికల్ కళాశాల ప్రొఫెసరుగా 1963 నుండి 1968 మధ్య పనిచేసారు. బొంబాయిలోని ప్రభుత్వ మెడికల్ కళాశాల ఫొపెసరుగా 1972 నుండి 1978 వరకు పనిచేసారు. బొంబాయిలోని గ్రాంట్ మెడికల్ కాలేజీకి, సర్ జె.జె.గ్రూప్ ఆఫ్ హాస్పటల్స్ కు అధిపతి (డీన్) గా 1972-73 లో వ్యవహరించారు. 1973 నుండి 1978 వరకు జస్లోక్ హాస్పటల్ అండ్ రీసెర్చ్ సెంటర్ (బొంబాయి) లో ఛీఫ్ ఫిజీషియన్ గా, నూక్లియర్ మెడిసర్ ఛీఫ్ గా వ్యవహరించుతూ, అనేక పరిశోధనలు చేసారు. గ్రాంట్ మెడికల్ కళాశాల ప్రొఫెసరుగా ఉన్నారు. దేశాధ్యక్షునికి గౌరవ వైద్యులుగా కీర్తి గడించారు.

ఆయన జాతీయ, అంతర్జాతీయ ప్రముఖ వైద్య పత్రికలలో పలు పరిశోధనా పత్రాలను, అసంఖ్యాక రచనలను వెలువరించారు. అనేక గ్రంథరచనలు చేసారు. ప్రసిద్ధి పొందిన వాటిలో కొన్ని: ప్రిన్సిపల్స్ అండ్ ప్రాక్టీస్ ఆప్ నూక్లియర్ మెడిసన్, ఆయుర్వేద అండ్ మోడెర్న్ మొదలగునవి.

పరమాణు సంబంధిత వైద్య రంగంలొ గణనీయమైన పరిశోధన చేసి, అంతర్జాతీయ ఖ్యాతిని కూడా అందుకున్న ఆయన 1990లో గిప్టెడ్ టీచర్స్ అవార్డును, 1992 లో పద్మభూషణ్ పురస్కారాన్ని అందుకున్నారు. ముంబైలోని జస్లోక్ హాస్పటల్ లో గౌరవ స్థానాన్ని పొంది జీవిత పర్యంతం పరిశోధనలకే అంకితమయ్యారు.

## మూలాలు

వర్గం:జీవిస్తున్న ప్రజలు
వర్గం:1928 జననాలు
వర్గం:మరాఠీ వ్యక్తులు
వర్గం:పద్మభూషణ పురస్కారం పొందిన తెలంగాణ వ్యక్తులు
వర్గం:తెలుగువారిలో వైద్యులు
వర్గం:హైదరాబాదు జిల్లా వైద్యులు
శేఖర్ గురేర

**శేఖర్ గురేర** లేదా డాక్టర్ చందర్ శేఖర్ గురేరా (జననం 1965 ఆగస్టు 30) ఒక భారతీయ సంపాదకీయ కార్టూనిస్ట్, చిత్రకారుడు, గ్రాఫిక్ డిజైనర్. ఇతడి రోజువారీ కార్టూన్లు కొన్ని ఆంగ్ల, హిందీ, ప్రాంతీయ భాషా వార్తాపత్రికలు కనిపిస్తాయి.

## జీవిత విశేషాలు
గురేరా 1965 ఆగస్టు 30 న భారతదేశంలోని పంజాబ్‌లోని మోగాలో జన్మించాడు. అతను అబోహార్ లోని డి.ఎ.వి.కళాశాల నుండి తన పూర్వ విశ్వవిద్యాలయ (11 వ) విద్యను ప్రారంభించాడు.  కాని 1986 లో పాటియాలాలోని ముల్తాని మాల్ మోడీ కాలేజీ నుండి సైన్స్ లో పట్టభద్రుడయ్యాడు. గుర్గావ్ కు మారిన తరువాత, 1990 లో హర్యానా న్యూ ఢిల్లీ లోని  కాలేజ్ ఆఫ్ ఆర్ట్ నుండి అప్లైడ్ ఆర్ట్స్ లో డిగ్రీ పొందాడు.

## వృత్తి జీవితం
1973 లో గురేరా  మొట్టమొదటి కార్టూన్ పంజాబ్ నుండి వెలువడిన  హిందీ వార్తాపత్రిక వీర్ ప్రతాప్ లో ప్రచురించబడింది, ఎందుకంటే అతనికి ఆన్-ది-స్పాట్ పోటీలో అవార్డు లభించింది. తన పాఠశాల రోజుల్లో అతను కార్టూనింగ్,  స్కెచింగ్   నైపుణ్యాన్ని అభిరుచిగా మాత్రమే కొనసాగించాడు. పాటియాలాలో సైన్స్ గ్రాడ్యుయేషన్ చదివేటప్పుడు 1984 లో అతను పంజాబ్ కేసరి పత్రికకు  ఫ్రీలాన్సర్ గా వృత్తిపరంగా సహకరించడం ప్రారంభించాడు.

## పురస్కారాలు, గౌరవాలు
1982 - 11 వ తరగతి విద్యార్థిగా ఉన్నప్పుడు అతనిని లోక్‌సభ స్పీకర్ బలరాం జక్కర్ గౌరవించాడు.

1989 - ప్రధాని రాజీవ్ గాంధీ గౌరవించారు.

1990 - భారత దేశ అధ్యక్షుడు జ్ఞానీ జైల్ సింగ్ గౌరవించారు.

1992 - 1 వ బాబు జగ్జీవన్ రామ్ మెమోరియల్ ఆల్ ఇండియా ఆర్ట్ ఎగ్జిబిషన్ సందర్భంగా ఉత్తమ కార్టూనిస్ట్ అవార్డు

1996 - 20 వ మాత్రి శ్రీ మీడియా అవార్డులలో కార్టూనింగ్‌లో ఎక్సలెన్స్ అవార్డు

1997 - టోక్యోలో జపాన్ ఫౌండేషన్ నిర్వహించిన 3 వ ఆసియా కార్టూన్, ఆర్ట్ ఎగ్జిబిషన్‌లో భారతదేశానికి ప్రాతినిధ్యం వహించాడు.

2011 - జర్నలిజం (కార్టూనిస్ట్) కోసం మహమాన మదన్ మోహన్ మాలవీయ  మెమోరియల్ 7 వ వార్షిక అవార్డు.

2018 - గురుగ్రామ్ మునిసిపల్ కార్పొరేషన్ చేత అధికారిక కార్టూనిస్ట్ (కార్టూన్ల బ్రాండ్ అంబాసిడర్) గా నియమితులయ్యారు

2019 - ఎడిటోరియల్ కార్టూనింగ్ కోసం హర్యానా గార్మా అవార్డ్స్ 2019 కింద "ఐకాన్ ఆఫ్ హర్యానా" తో సత్కరించింది.

## మూలాలు

## ఇతర లింకులు

వర్గం:భారతీయ కార్టూనిస్టులు
వర్గం:జీవిస్తున్న ప్రజలు
వర్గం:1965 జననాలు
వర్గం:పంజాబ్ వ్యక్తులు
వర్గం:వ్యంగ్య చిత్రకారులు
పాలెపు సీతారామ కృష్ణ హరనాథ్

**పాలెపు సీతారామ కృష్ణ హరనాథ్** (పి.ఎస్.ఆర్.కె.హరనాథ్) ఆంధ్రప్రదేశ్ రాష్ట్రానికి చెందిన ప్రముఖ ఫార్మకాలజీ  వైద్య శాస్త్రవేత్త.
## జీవిత విశేషాలు
ఆయన విజయనగరం జిల్లా గజపతినగరం లో నవంబరు 9 1927 న జన్మించారు. ఆయన తండ్రి పేరు గుంపస్వామి పాఠశాల ప్రధానోపాధ్యాయునిగా పనిచేసేవారు. హరనాథ్ ఎం.ఎ చదివి ఫార్మకోలజీలో డి.ఎస్.సి పట్టాను పొందారు. 1952లో ఎం.డి చేసారు. మద్రాసు మెడికల్ కాలేజీ స్టేన్లీ మెడికల్ కాలేజీ లో  17-2-1951న ప్రొఫెసర్ గా చేరారు. గుంటూరు మెడికల్ కళాశాల, ఆంధ్రా కళాశాలలలో ఫార్మకాలజీ అసిస్టెంటు ఫ్రొఫెసరుగా (1951 -57) కర్నూలు మెడికల్ కళాశాల ప్రొఫెసర్ గా (1957-79) పనిచేసారు. మెడికల్ ఎడ్యుకేషన్ హైదరాబాదు కు అడిషనల్ డైరక్టరుగా (1978-81), డైరక్టరుగా(1981-83), శ్రీ వెంకటేశ్వర విశ్వవిద్యాలయం ఫాకల్టీ ఆఫ్ మెడికల్ విభాగానికి డీన్ గా, 1975 లో కర్నూలు మెడికల్ కాలేజీ ఫార్మకోలజీ విభాగానికి ప్రొఫెసరుగా, ప్రిన్సిపాలుగా పనిచేసారు. 

## సేవలు
ఔషథ విజ్ఞాన శాస్త్ర సంబంధిత పరిశోధనలు అనేకం చేసారు. ఔషఠ నిర్మాణ శాస్త్రాన్ని అభివృద్ధి చేసారు. ఇండియన్ అకాడమీ ఆఫ్ మెడికల్ సైన్సెస్; ఆంధ్రప్రదేశ్ అకాడమి ఆఫ్ సైన్సెస్ సంస్థల ఫెలోషిప్ అందుకున్నారు. బ్రిటిష్ ఫార్మకాలజీ సొసైటీ సభ్యులుగా, ఇండియన్ ఫార్మకాల్జీ సొసైటీ అధ్యక్షులుగా 91977), అసోసియేషన్ ఆఫ్ ఫిజియోలసిస్ట్స్ అండ్ ఫార్మకోలజిస్ట్స్ ఆఫ్ ఇండియా సభ్యులుగా ఇండియన్ కౌన్సిల్ ఆఫ్ మెడికల్ రీసెర్చి గవర్నింగ్ బాడీ సభ్యులుగా ఘన కీర్తిని పొందారు. ఆంధ్ర విశ్వవిద్యాలయం వారి డి.ఎస్.సి (గౌరవ పట్టా) ని , డా.బి.సి.రాయ్ నేషనల్ అవార్డు(1978) ని అందుకున్నారు.

వైద్య శాస్త్ర పుస్తకాలను రచించారు. వైద్యపుస్తకాలను ప్రచురించారు. ఈయన రచనల ఆధారంగా అనేక వైద్య పుస్తకాలు ప్రచురించబడ్డాయి.

## మూలాలు

## ఇతర లింకులు
* My Journey in Pharmacology Dr.PSRK Haranath 

వర్గం:1927 జననాలు
వర్గం:తెలుగువారిలో వైద్యులు
వర్గం:జీవిస్తున్న ప్రజలు
వర్గం:విజయనగరం జిల్లా వైద్యులు
జింకు అయోడైడ్

**జింకు అయోడైడ్** ఒక రసాయన సంయోగ పదార్థము.ఇది ఒక అకర్బన సమ్మేళన పదార్థం.జింకు/యశదం, అయోడిన్ మూలకాల సమ్మేళనం వలన ఈ సంయోగ పదార్థం ఏర్పడినది.ఒక అణువు జింకు అయోడైడ్ లో ఒక పరమాణువు జింకు, రెండు పరమాణువుల అయోడిన్ ఉండును. జింకు అయోడైడ్ యొక్క రసాయన సాంకేతిక పదం ZnI2.
## ఉత్పత్తి
జింకు, అయోడిన్ లను నేరుగా రిప్లక్సింగ్ ఈథర్ లో రసాయన చర్య నొందించడం ద్వారా ఉత్పత్తి చెయ్యవచ్చును. సజల ద్రావణ స్థితిలో జింకును అయోడిన్‌తో చర్య జరిపించడం వలన కూడా జింకు అయోడైడ్ సంయోగ పదార్థాన్ని ఉత్పత్తి చెయ్యవచ్చును: Zn + I2→ ZnI2
## భౌతిక లక్షణాలు
జింకు అయోడైడ్ తెల్లని ఘనపదార్థం. ఇది ఆర్ద్రతాకర్షణ (hydroscopic) సంయోగపదార్థం.అందువలన అనార్ద్ర (anhydrous ) పదార్థం గాలిలోని చెమ్మను త్వరగా గ్రహించి ఆర్ద్ర రూపాన్ని సంతరించు కుంటుంది. జింకు అయోడైడ్ యొక్క అణుభారం 319.22 గ్రాములు/మోల్. సాధారణ ఉష్ణోగ్రత వద్ద జింకు అయోడైడ్ సాంద్రత 4.74 గ్రాములు/ సెం.మీ3. జింకు అయోడైడ్ సంయోగ పదార్థం యొక్క ద్రవీభవన స్థానం 446&nbsp;°C(835&nbsp;°F;719 K).జింకు అయోడైడ్ సమ్మేళనపదార్థం బాష్పీభవన స్థానం 1,150&nbsp;°C (2,100&nbsp;°F; 1,420K).అయితే బాష్పీభవన ఉష్ణోగ్రత వద్ద ఈ రసాయన పదార్థం వియోగం చెందును.జింకు అయోడైడ్ నీటిలో కరుగుతుంది.20&nbsp;°C వద్ద 100 మి.లీ నీటిలో 450 గ్రాముల జింకు అయోడైడ్ కరుగుతుంది. జింకు అయోడైడ్ యొక్క ఫ్లాష్ పాయింట్ 625&nbsp;°C (1,157&nbsp;°F; 898K) 

## రసాయన చర్యలు
1150&nbsp;°C వద్ద జింకు అయోడైడ్ ఆవిరులు(vapours) జింకు, అయోడిన్ గా విఘటన చెందును.
## నిర్మాణం
సజల ద్రవణులలో అష్ట భుజ సౌష్టవమున్న Zn(H2O)62+, [ZnI(H2O)5]+ ను, చతుర్భుజ సౌష్టవమున్న ZnI2(H2O)2, ZnI3(H2O) −and ZnI42−.లను గుర్తించారు.
## వినియోగం
*ఇండస్ట్రీయల్ రేడియోగ్రఫిలో తరచుగా ఎక్సు-రే ఒపక్యు పెనేట్రాంట్(opaque penetrant) గా జింకు అయోడైడ్ ను ఉపయోగిస్తారు.
*ఎలక్ట్రాన్ మైక్రోస్కోపిలో ఒస్మియం టెట్రాక్సైడ్ తో కలిపి జింకు అయోడైడ్ ను స్టైన్(stain) గా ఉపయోగిస్తారు.
## ఇవికూడా చూడండి
*జింకు
## అధారాలు/మూలాలు

వర్గం:రసాయన పదార్థాలు
వర్గం:అకర్బన సమ్మేళనాలు
వర్గం:జింకు సమ్మేళనాలు
క్లస్టర్ బాంబు

సాధారణ బాంబుల వల్ల ఒక్క పేలుడు మాత్రమే జరుగుతుంది. కానీ క్లస్టర్‌ బాంబుల వల్ల భారీ సంఖ్యలో పేలుళ్లు జరుగుతాయి. ప్రతి బాంబులో భారీ సంఖ్యలో చిన్న బాంబులు ఉంటాయి. వీటిని రన్‌వేలను పేల్చివేయడానికి, పవర్‌ స్టేషన్‌లను ధ్వంసం చేయడానికి, భూమిలో ముందే అమర్చిన ల్యాండ్‌మైన్లను, రసాయన ఆయుధాలను ధ్వంసం చేయడానికి వాడతారు. వీటివల్ల చాలా ప్రమాదాలు పొంచి ఉన్నాయి.. కొన్ని సార్లు వీటిని పేల్చి నప్పుడు అందులో నుంచి వేరుపడ్డ చిన్న బాంబులు కొన్ని పేలకుండా మిగిలిపోయి.. తర్వాత ఆ ప్రాంతానికి వచ్చేవారికి ప్రాణాపాయంగా పరిణమిస్తుంటాయి. దీంతోపాటు ఈ బాంబును ప్రయోగించిన ప్రాంతం కొంత మేరకు పూర్తిగా ధ్వంసమైపోతుంది. అందుకే 2010లో దీని ప్రయోగంపై అంతర్జాతీయ సమాజం నిషేధం విధించింది.

## మూలాలు

## ఇతర లింకులు

*Cluster Munition Coalition

వర్గం:పేలుడు పదార్థాలు
వర్గం:పేలుడు ఆయుధాలు
విశ్వనాధ శబరి

**విశ్వనాధ శబరి** తిరుమల వేంకట రాజగోపాలాచార్యులు వ్రాసిన గ్రంథం.
## విషయ సూచిక

## ఈ గ్రంధమును గూర్చి
ఉపనిషద్విజ్ఞానము,వేద రహస్యము,సంఖ్య యోగ రహస్యములు తెలిసినవారికి గాని శ్రీ రామాయణ భారతములు అంతు పట్టవు.శ్రీ విశ్వనాధ వారు సాధనగలవారు.ద్రష్టలు,జ్ఞానులు,ఉపాసకులు కూడా,కనుక వారి గూధమగు రామాయణాన్ని సామాన్యులు అర్ధం చేసుకోలేరు.శ్రీమాన్ రాజగోపాలాచార్యుల వారు వారి పితృపాదుల కటాక్షంచే ప్రకాశించిన అంతర్ద్రుష్టి కలవారు.కనుక విశ్వనాధ వారి శబరీ రామ సమాగమంలో ఆత్మ పరమాత్మ సమాగమంలో ఉండే సౌందర్యాన్ని రాసిక్యాన్ని,జ్ఞాన భక్తీ వైరాగ్య యోగముల సమ్మేళనముతో సాగిన శబరీ రహస్య తత్త్వాన్ని దర్శించి ,అనుభవించి ఆవిష్కరించారు.

::: కల్పవృక్షచ్ఛాయల్లో శబరీ శ్రీ రాముల సంభాషణం వేరుగా కనిపిస్తుంది.ఇందులో ఉన్న అంతరార్ధం ఏమిటో తెలుసుకోవటం కష్టం.అలాంటి శబరీ ఘట్టాన్ని శ్రీ రాజగోపాలాచార్యులు వారు మెల్లమెల్లగా పసిగట్టి వారి నాన్నగారి శిక్షణచేత తాత్వికమైన దృష్టి విస్వ్శం కలవారగుట చేత అనేక విధములైన ప్రమాణాలతో మంచి వ్యాఖ్యానం చేశారు.– రామాయణ రత్నాకర ఉ!వే!ప్ర! శ్రీమాన్ శ్రీ భాష్యం అప్పలాచార్యులు, *విశాఖపట్నం*

::: నిరాశ లేని అనంత నిరీక్షణలోని మాధుర్య ఫలం శబరి.భగవదర్పితమైన ఒక వైజ్ఞానిక కుసుమం ఆమె.ఆ కుసుమ పరిమళమే ఈ రచన.ఇదొక వైదిక దృష్టి,ఇదొక వైహాయన వీక్షణా సృష్టి.అది విశ్వనాధవారి జీవుని వేదన ఇది రాజగోపాలుని ఆత్మ నివేదన.– శ్రీ కోగంటి సీతారామాచార్యులు, *గుంటూరు*

::: ఇంకా ఏ ఏ అర్ధాలు చెబుతారో తరువాయి పుటల్లో అనే ఉత్కంఠతో పుస్తకం పూర్తిగా చదివాను.మరల మరల చదువవలసియున్నది.ప్రతి పేరా వెలుగుల్ని వెదజల్లుచున్నది.– శ్రీ ఆచార్య తిరుమల, *హైదరాబాదు*

::: నీ "శబరి" చాలా బాగా ఉంది.నీవు శబరిలో "పరమహంసి"ని చూడగలిగినావు.విశ్వనాధవారు బ్రతికి ఉన్నచో నిన్ను కౌగిలించుకొని అభినందించి ఉండేవారు.– శ్రీ ఏలేశ్వరపు రామకృష్ణ శాస్త్రి, *బెనారస్ హిందూ విశ్వవిద్యాలయం,వారణాశి*

::: శబరి గాధను ఆధ్యాత్మిక రహస్యాలతొ హృదయంగమంగా ప్రచురించినందుకు అభినందనలు.– శ్రీ నండూరి రామకృష్ణమాచార్య, *హైదరాబాదు*

::: శ్రీమంతంబగు "కల్పవృక్షము"న వైశిష్ట్యంబు లెన్నైన సద్ధీమంతుల్ కనుగొదురద్భుతములై దీపింప నవ్యార్ధముల్రామాంతర్య మెఋంగ గల్గు శబరీ రామార్పిత స్వాంతమున్ తామై తెల్పిన "విస్వనాధు"దెలిపెన్ దా రాజగోపాలుడున్!!– శ్రీ జానుమద్ది హనుమచ్చాస్త్రి, *కడప*
 
::: ఏ తద్గ్రంధకర్త చి.డాక్తర్.శ్రీమత్తిరుమల వేంకట రాజగోపాలాచార్యులు నాకు ఆత్మీయ ప్రియశిష్యుడు.అతడీ శబరి కథా సన్నివేశమునుఒక మహాసభలో నా సమక్షమున ప్రసంగించినప్పుడు నౌగురూ పలువురూ మెచ్చినారు.ఆ మెప్పుదల అతనికి ప్రోద్బలకము కాగా ఈ కృతినిట్లు అంతర్వాణివరేణ్యుల అంతరంగమునకు ఆహా పుట్టించునట్లు రూపొందించినాడు.– పద్మశ్రీ డా. పి.బి.శ్రీనివాస్, *సినీ నేపద్యగాయకులు , మద్రాసు*

::: ఈ వ్యాఖ్యానమును విశ్వనాధవారు విన్నచో తన రామాయణ కల్పవృక్ష రచన చరితార్ధమైనదని ఆనదాశ్రువులతో పులకాంకురములతో గద్గద స్వరముతో ఆనందించి యుండెడివారు.– ప్రొఫెసర్ యస్.వి.జోగారావు, *విశాఖపట్టణం*
## మూలాలు

## ఇతర లింకులు

వర్గం:తెలుగు పుస్తకాలు
అక్కపల్లి (రాచర్ల)

**అక్కపల్లి (రాచర్ల) **, మార్కాపురం జిల్లా రాచర్ల మండలానికి చెందిన రెవెన్యూయేతర గ్రామం.

## దర్శనీయ ప్రదేశాలు/దేవాలయాలు
### శ్రీ గంగా పార్వతీ సమేత శ్రీ కనకసురభేశ్వరస్వామివారి ఆలయం
ఈ ఆలయ అభివృద్ధి పనులకు, మెగా ఇంజనీరింగ్ కంపెనీ వారు, 2017,ఫిబ్రవరి-24వతేదీ శుక్రవారంనాడు, మహాశివరాత్రి సందర్భంగా 1,36 లక్షల రూపాయలను వితరణగా అందించారు. 

ఈ ఆలయంలో 2017,ఫిబ్రవరి-24వతేదీ శుక్రవారం మహాశివరాత్రి సందర్భంగా, 25వతేదీ శనివారం తెల్లవారుఝామున, వేదపండితుల ఆధ్వర్యంలో, శ్రీ గంగా పార్వతీ సమేత శ్రీ కనకసురభేశ్వరస్వామివారి కళ్యాణాన్ని కన్నులపండువగా నిర్వహించారు. ఈ సందర్భంగా స్వామివారలకు ఉభయదాతలు పువ్వాడ వంశీయులు పట్టు వస్త్రాలు సమర్పించారు. 
### శ్రీ కనకసురభేశ్వరీ మాత ఆలయం
ఈ ఆలయం శ్రీ కనకసురభేశ్వరస్వామివారి ఆలయానికి దగ్గరలోనే ఉన్నది. ఈ మాత ఆలయంలో 2017,జులై-16వతేదీ ఆదివారంనాడు, ప్రత్యేకపూజలు నిర్వహించినారు, పొంగళ్ళు సమర్పించినారు, అష్టోత్తర శతనామావళి, కుంకుమపూజలు నిర్వహించినారు. 

### శ్రీ పాపవినాశేశ్వరస్వామివారి ఆలయం
### శ్రీ ప్రతాప వీరాంజనేయస్వామివారి ఆలయం
పై రెండు ఆలయాల సమీపంలోని ఈ ఆలయంలో విగ్రహ ప్రతిష్ఠ నిర్వహించి, 41 రోజులైన సందర్భంగా, 2017-మార్చి-12వతేదీ ఆదివారం, ఫాల్గుణ పౌర్ణమి, హోలీ పండుగనాడు, స్వామివారికి వేదపండితులు ప్రత్యేకపూజలు, పంచామృత అభిషేకం, ఆకుపూజ, వనమాల పూజ, హోమం నిర్వహించారు. భక్తులకు అన్నప్రసాద వితరణ చేసారు. 

### అవధూత కోన అమ్మవారి ఆలయం
ఈ గ్రామంలో వెలిసిన ఈ అమ్మవారి 17వ ఆరాధనా మహోత్సవాలు, 2016,ఫిబ్రవరి-12వ తేదీ శుక్రవారంనాడు నిర్వహించారు. శుక్రవారం ఉదయం 7 గంటలకు శ్రీ కనుమర్లపూడి వెంకటసుబ్బయ్య ఇంటి వద్ద నుండి పటం, కలశాలను ఆలయానికి ఊరేగింపుగా తీసికొని వెళ్ళినారు. అనంతరం భక్తులు, దాతలు ప్రత్యేకపూజలు నిర్వహించారు. మద్యాహ్నం పూజా కార్యక్రమాలు, అన్నసంతర్పణ, సాయంత్రం భజన కార్యక్రమాలు నిర్వహించారు. ఈ సందర్భంగా నిర్వహించిన ప్రత్యేక భజనకార్యక్రమాలు వీనులవిందుగా సాగినవి. 

## మూలాలు

## వెలుపలి లింకులు
వర్గమూలం

సంఖ్య యొక్క **వర్గమూలం** అనగా ఒక సంఖ్య అది దాని (స్క్వేర్డ్) చే గుణించేటప్పుడు మళ్ళీ మొదటి సంఖ్య ఇస్తుంది. ఉదాహరణకు 4 యొక్క వర్గమూలం 2, ఎందుకంటే 2 × 2 = 4. సున్నా కంటే పెద్ద లేదా సమాన సంఖ్యలు మాత్రమే నిజమైన వర్గ మూలాలు కలిగి ఉన్నాయి. సున్నా కంటే పెద్ద సంఖ్య రెండు వర్గ మూలాలు కలిగి ఉంటుంది: ఒకటి ధనాత్మకం (సున్నా కంటే పెద్దది), మరొకటి ఋణాత్మకం (సున్నా కంటే చిన్నది). ఉదాహరణకు 4 రెండు వర్గ మూలాలు కలిగి ఉంటుంది: 2, -2. సున్నా యొక్క వర్గమూలం మాత్రమే సున్నా. వర్గమూలమును ఆంగ్లంలో **స్క్వేర్ రూట్** అంటారు, దీని చిహ్నం \sqrt{\,\,}.

వర్గమూలాలతో మొత్తం సంఖ్య అది ఫర్‌ఫెక్ట్ స్క్వేర్ గా పిలవబడే మొత్తం సంఖ్య కూడా. మొదటి కొన్ని ఫర్‌ఫెక్ట్ స్క్వేర్‌లు:  0, 1, 4, 9, 16, 25, 36, 49, 64, 81, 100, 121, 144, 169, 196, 225, 256, 289, 324, 361, 400, 441, 484, 529, 576, 625, 676, 729, 784, 841, 900, 961, 1024, 1089, 1156, 1225...

### కొన్ని వర్గమూల సంఖ్యలు

## ఆధారాలు

## మూలాలు
* 
* 
* 
* 
*

## ఇతర లింకులు

* Algorithms, implementations, and more  – Paul Hsieh's square roots webpage
* How to manually find a square root
* AMS Featured Column, Galileo's Arithmetic by Tony Philips  - includes a section on how Galileo found square roots

వర్గం:గణిత శాస్త్రము
వత్సవాయి బుచ్చి సీతాయమ్మ

**వత్సవాయి బుచ్చి సీతాయమ్మ** పెద్దాపురం సంస్థానానికి చెందిన మహారాణి. ఈమె పెద్దాపురం సంస్థానాన్ని (1828 - 1833) మధ్యకాలంలో పరిపాలించిన శ్రీ వత్సవాయి రాజా రాయ జగపతి భార్య

## పాలనా కాలం
శ్రీ వత్సవాయ రాయ జగపతి మహారాజు గారు పెద్దాపురం సంస్థానాన్ని 1797 నుండి 1804 వరకూ పరిపాలించి మరణించిన తరువాత, బుచ్చి సీతాయమ్మ పెద్దాపురం సంస్థానాన్ని 1828 నుండి 1833 వరకూ పరిపాలించారు 

## మహారాణీ సత్రం నిర్మాణం
అన్నార్తుల ఆకలి తీర్చేందుకే, రాజ్యాధికారం చేపట్టిన రెండేళ్ళ వ్యవధిలోనే 1828 లో పెద్దాపురంలో అమ్మన్న అనే పెద్ద జమీందారు యొక్క ఇల్లు స్వాధీనం చేసుకుని, సత్రాన్ని నిర్మించి, ఆ సత్రానికి నిర్వహణ నిమిత్తం ఐదు వందల ఎకరాల సుక్షేత్రమైన వ్యవసాయ స్థలాన్ని కేటాయించింది. వెనువెంటనే ఒంటిమామిడిలో మరొక సత్రాన్ని (ఈ సత్రం ఇప్పుడు కత్తిపూడికి మార్చబడింది) నిర్మింపచేసింది. నేటికీ ఈ సత్రాల ద్వారా ఎందరో పాదచారులు మరెందరో పేద విద్యార్థులు మూడుపూటలా కడుపు నిపుకుంటున్నారు.

## మహారాణీ కళాశాల
ఆ తరువాతి కాలంలో వ్యవసాయ స్థలం ద్వారా వచ్చే ఆదాయంలో సత్రాల నిర్వహణకు పోగా మిగులు నిధులను - ఉన్నత విద్యకోసం వేరు ప్రాంతాలకు వలస పోతున్న విద్యార్థుల సౌకర్యార్దం 1967 సంవత్సరంలో బుచ్చి సీతాయమ్మ గారి జ్ఞాపకార్ధం పెద్దాపురంలో శ్రీ రాజా వత్సవాయి బుచ్చి సీతాయమ్మ జగపతి బహద్దూర్ మహారాణీ కళాశాల నిర్మాణం జరిగింది - ఈ నిర్మాణానికి శ్రీ రాజా వత్సవాయి కృష్ణమరాజ బహద్దరు గారు, భారతీయ సంస్కృతీ ధర్మ పరిరక్షకులు, శ్రీ..ఎస్.బి.పి.బి.కె.సత్యనారాయణ రావు గారు ప్రముఖ పాత్ర వహించారు. ఈ రెండు సత్రాలను 1969 వ సంవత్సరంలో జిల్లా పరిషత్ నుండి దేవాదాయ ధర్మాదాయ శాఖ వారు స్వాధీనం చేసుకుని అన్నదానాన్ని నిరంతరాయంగా కొనసాగిస్తున్నారు. 
## మూలాలు

వర్గం:మహారాణులు
వర్గం:పెద్దాపురం సంస్థానం
జింకు ఫ్లోరైడ్

**జింకు ఫ్లోరైడ్**ఒక అకర్బన రసాయన సమ్మేళనపదార్ధం.జింకు, ఫ్లోరిన్ మూలకాల సంయోగం వలన జింకు ఫ్లోరైడ్ సంయోగపదార్ధం ఏర్పడినది.ఈ సంయోగపదార్ధం యొక్క రసాయన సంకేత నామం ZnF2. జింకు ఫ్లోరైడ్ అనార్ద్ర/ నిర్జల, జలయుత/సార్ద్ర రూపాలలోనూలభిస్తుంది. నాలుగు జలాణువులున్న సజల (hydrous) జింకు ఫ్లోరైడ్ రోంబోహెడ్రాల్ స్పటిక రూపసౌష్టవాన్ని కల్గి ఉండును. ఎక్కువ ద్రవీభవన స్థానం కల్గిన సంయోగపదార్ధం.ZnCl2, ZnBr2, ZnI2 (జింకు అయోడైడ్) వంటి ఇతర జింకు సంయోగ పదార్థాల వలె కాకుండా, జింకు ఫ్లోరైడ్ నీటిలో కరుగుతుంది.
## ఉత్పత్తి
జింకు ఫ్లోరైడ్ ను పలు రకాల పద్ధతులలో తయారు చేస్తారు.
*సజల ద్రవ రూపాలలో జింకు క్లోరైడ్‌తో ఫ్లోరైడ్ లవణం రసాయనచర్య జరపడం వలన జింకుఫ్లోరైడ్, క్లోరైడ్ లవణపదార్ధం ఏర్పడును.
*ఫ్లోరిన్ వాయువుతో జింకు లోహం రసాయనచర్య వలన కూడా జింకు ఫ్లోరైడ్‌ను ఉత్పత్తి చెయ్యవచ్చును.
*హైడ్రోఫ్లోరిక్ ఆమ్లంతో జింకు లోహం రసాయనిక చర్య వలన హైడ్రోజన్ వాయువు, జింకు ఫ్లోరైడ్ ఏర్పడును.
## భౌతిక లక్షణాలు
జింకు ఫ్లోరైడ్ తెల్లని సూదులవంటి స్పటికరూపంలో, ఘనరూపంలో ఉండును. జింకు ఫ్లోరైడ్ ఆర్ద్రతాకర్షణ కలిగిన సంయోగపదార్ధం.అనార్ద్ర జింకు ఫ్లోరైడ్ అణుభారం 103.406 గ్రాములు/మోల్.నాలుగు జలాణువులున్న నార్ద్ర/జలయోజిత జింకు ఫ్లోరైడ్ అణుభారం 175.45 గ్రాములు /మోల్.అనార్ద్ర జింకు ఫ్లోరైడ్ సాంద్రత 4.95గ్రాములు/సెం.మీ3., నాలుగు జలాణువులున్న/జలయోజిత నార్ద్ర జింకు ఫ్లోరైడ్ సాంద్రత 2.30 గ్రాములు/సెం.మీ3.అనార్ద్ర జింకు ఫ్లోరైడ్ ద్రవీభవన స్థానం 872&nbsp;°C (1,602&nbsp;°F; 1,145K).నార్ద్ర/జలయోజిత జింకు ఫ్లోరైడ్‌ను వేడిచేసిన 100&nbsp;°C వద్ద వియోగం చెందును.అనార్ద్ర జింకు ఫ్లోరైడ్ బాష్పీభవన స్థానం 1,500&nbsp;°C. జింకు ఫ్లోరైడ్ నీటిలో కరుగుతుంది.  జింకు ఫ్లోరైడ్ yokka CAS # 7783-49-5 .

## రసాయన చర్యలు
*జింకు ఫ్లోరైడ్‌ను వేడినీటితో జలవిశ్లేషణ కావించిన జింకు హైడ్రోక్సిఫ్లోరైడ్ Zn (OH) Fఏర్పడును.
*పొటాషియంతో తీవ్రంగా చర్య జరుపును.సేంద్రియ సమ్మేళనాలలో రసాయనిక చర్యవలన ఫ్లోరిన్‌ను (Fluorinate) జతపరచును/ చెయ్యును.వేడి ఆమ్లాలలో కరుగును. 
## ఆరోగ్యం పై ప్రభావం
*శ్వాసించిన/ముక్కుద్వారాపిల్చినచో ముక్కు దురద పెట్టడం, పొడిబారిపోవడం, ముక్కునుండి రక్తం కారడం సంభవించును.కళ్ళలో పడిన ఇరిటెసన్ కల్గించును.చర్మంపై ఎక్కువ సమయం తాకిన బొబ్బలు, పొక్కులు ఏర్పడును.కడుపులోకి వెళ్ళిన పొత్తికడుపులో నొప్పి, విరేచనాలు, డిహైడ్రెసన్ జరగడం, వాంతులు రావడం, దప్పిక కల్గడం వంటి ధుష్ఫలితాలు కల్గును.

## ఇవికూడా చూడండి
*జింకు
*ఫ్లోరిన్
## ఆధారాలు/మూలాలు

వర్గం:రసాయన పదార్థాలు
వర్గం:రసాయన శాస్త్రం
వర్గం:జింకు సమ్మేళనాలు
వర్గం:అకర్బన సమ్మేళనాలు
ఆణివిళ్ళ వేంకట శాస్త్రి

**ఆణివిళ్ళ వేంకట శాస్త్రి**  శాస్త్ర పారంగతులు, బాలకాళిదాసు బిరుదాంకితులు. ఈయన మఱియొక పేరు వేంకట సోమయాజులు.
## జీవిత విశేషాలు
ఈయన పశ్చిమ గోదావరి జిల్లా కాకరపర్తికి (కాకరపర్రు) చెందిన ఆణివిళ్ళ యజ్ఞ నారాయణ గారి కుమారుడు. ఈయన 18 వ శతాబ్దానికి చెందినవారు. బాల కాళిదాస బిరుదాంకితుడైన  ఆణివిళ్ళ వేంకట శాస్త్రి  సర్వ శాస్త్ర పారంగతుడు సకల శాస్త్ర వైదుష్యం ఉండటం చేత పెద్దాపురం సంస్థానం మహా ప్రభువులు, దార్లపూడి, విజయనగరం మహా రాజుల చేత గొప్ప సన్మానాలు పొందాడు . వేంకట శాస్త్రి గారి గురువు గారు పాలంకి బ్రహ్మయజ్వులు గారు, వీరు అరవై నాలుగు శాస్త్రముల పండితులు.

## రచనలు
* మహేశ్వర మహా కావ్యం   
* సతీ స్తోత్రం   
* భాస్కర ప్రశస్తి 
* రుక్మిణీ పరిణయం కావ్యం రాశారు.  
* అలంకార సుధాసింధువు   
* రస ప్రపంచము   
* అప్పారాయ యశశ్చంద్రోదయము  
* ఆపస్తంబ (శ్రౌత సూత్ర వ్యాఖ్య) 

వేంకట శాస్త్రి గారు గొప్ప అలంకారికులు. అలంకార సుధా సింధు రస ప్రపంచం ఆతని శేముషికి నిదర్శనాలు . చిత్ర చమత్కార మంజరిని పెద్దాపురం రాజు వత్సవాయి తిమ్మ జగపతికి అంకితమిచ్చారు. చిత్ర కవిత్వముగా సూర్య శతకం రాసారు.  ఆణివిళ్ళ వేంకటశాస్త్రి గారికి వార్ధక్య దశలో పెద్దాపురం సంస్థానం వారు అగ్రహారం ప్రసాదించాలని సంకల్పించగా అప్పటి మంత్రి పాణంగిపల్లి రామచంద్రుడు గారి కుతంత్రము వల్ల నెరవేరలేదట. పాణంగిపల్లి రామచంద్రుడు తూర్పు గోదావరి జిల్లా, కె.గంగవరం మండలానికి చెందిన పాణంగిపల్లి, గ్రామమును అగ్రహారంగా పొందే నిమిత్తం అలా చేసాడని లోకోక్తి. నూజివీడు జమీందారులు మేక వెంకట నరసింగ అప్పారావుపై అప్పారాయ యశశ్చంద్రో దయ కావ్యాలు రాసారు. దీనియందు చంద్రుని కళలవలె పదహారు అధ్యాయములు కలవు. వానికి కళలని పేరు, అలంకారశాశ్త్రీయ విషయములన్నియు ఇందు సంగృహీతములు  మెచ్చిన రాజు వల్లూరుపల్లి అగ్రహారాన్ని ప్రదానం చేసారు. అక్కడ సోమయాగం చేసారు. “శ్రౌత సూత్రాలు” పై భాష్యం రాసారు. వేంకట శాస్త్రి గారు సోమయాగం చేయడం వలన వేంకట సోమయాజులు గారు అయ్యారు.

## ఆణివిళ్ళ యజ్ఞ నారాయణ
ఆణివిళ్ళ వేంకట శాస్త్రి తండ్రి ఆణివిళ్ళ యజ్ఞ నారాయణకు  మంచి సాహిత్యజ్ఞానం ఉంది. క్లిష్టమైన శ్లేష కవిత్వానికి అర్థం చెప్పగలరు. ఈయన ఆణివిళ్ళ వేంకట శాస్త్రి గారి తండ్రి. తన కుమారుడు రచించిన చిత్రబంధ రామాయణం అనే క్లిష్టమైన కావ్యానికి వ్యాఖ్యానం రాశారు. 

## మూలాలు

## ఇతర లింకులు

వర్గం:సంస్కృత కవులు
వర్గం:తెలుగు కవులు
వర్గం:పశ్చిమ గోదావరి జిల్లా సంస్కృత పండితులు
రెనే లేనెక్

**రెని థియోఫిల్ హయసింత్ లెనెక్** (1781 ఫిబ్రవరి 17 - 1826 ఆగస్టు 13) ఒక ఫ్రెంచ్ వైద్యుడు. ఇతను హొపిటల్ నెకర్ హాస్పిటల్ లో పనిచేస్తున్నప్పుడు 1816 లో స్టెతస్కోప్ కనుగొన్నారు, వివిధ ఛాతీ పరిస్థితులు నిర్ధారించడానికి దానిని ఉపయోగించడం మొదలుపెట్టాడు. ఇతను 1822 లో కాలేజ్ డి ఫ్రాన్స్ లో ఒక లెక్చరర్, 1823 లో వైద్య ప్రొఫెసర్ అయ్యాడు. ఇతని ఆఖరి నియామకాలు హొపిటల్ డి లా ఛారిటీలో మెడికల్ క్లినిక్ యొక్క హెడ్‌గా, కాలేజ్ డి ఫ్రాన్స్ లో ప్రొఫెసర్‌గా ఉన్నాయి. ఈయన 45 ఏళ్ల వయసులో 1826 లో క్షయ వ్యాధితో మరణించాడు.

## ప్రారంభ జీవితం, వ్యక్తిత్వం
లేనెక్ క్విమర్ (బ్రిటానీ) లో జన్మించాడు. ఇతనికి ఐదు లేదా ఆరు సంవత్సరాల వయసులో ఇతని తల్లి క్షయ వ్యాధితో చనిపోయింది, ఇతను ఇతని తాత అబె లేనెక్ (ఒక పురోహితుడు) తో జీవించడానికి వెళ్ళాడు. పన్నెండు సంవత్సరాల వయస్సులో ఇతను నాంటెస్ వెళ్లాడు ఇక్కడ తన అంకుల్ గుయిల్లౌమి-ఫ్రాంకోయిస్ లేనెక్ విశ్వవిద్యాలయంలో వైద్య శాఖలో పనిచేసేవాడు. లేనెక్ ప్రతిభ గల విద్యార్థి. ఇతను ఇంగ్లీష్, జర్మన్ నేర్చుకున్నాడు, ఇతని అంకుల్ మార్గదర్శకత్వంలో తన వైద్య అధ్యయనాన్ని ప్రారంభించాడు.

## స్టెతస్కోప్ ఆవిష్కరణ
1816లో ఇతను ఒక యువతిని పరీక్షించసాగాడు. ఆ రోజుల్లో వైద్యుడు రోగి గుండెను, ఊపిరితిత్తుల్ని పరీక్షించేటప్పుడు తన చెవుల్ని రోగి గుండెకు ఆనించి వినేవాడు. కాని లెనెక్ ఆ యువతిని పరీక్షించడానికి మొహమాటపడ్డాడు. గట్టి వస్తువుల ద్వారా చప్పుడు పయనిస్తుందని అతనికి తెలుసు. కాబట్టి అతను 24 కాగితాల్ని చుట్టగా చుట్టి వాటి ఒక కొనను తన చెవికీ, యింకొక కొనను ఆ యువతి గుండెకు ఆనించి వినగా మామూలు పద్ధతిలో కంటే చాలా స్పష్టంగా చప్పుడు వినపడి అతను సంతోషించాడు. తరువాత కొన్ని నెలలపాటు ఇతను నవీన స్టెతస్కోప్‌కు పూర్వపు మోటురకాలతో ప్రయోగాలు చేశాడు. చివరకు ఇతను వాడిన స్టెతస్కోప్ యొక్క సమాచారాన్నీ, నిరూపణన్నీ ప్రమాణ పత్రాల ద్వారా ఆధారంగా చేసుకొని ఒక రాత ప్రతిని 1817 మార్చి 8న తయారుచేశాడు. అంగశ్రవణానికి సంబంధించి నమోదైన మొట్టమొదటి రాతప్రతి యిదే. లెనెక్ తన పరికరానికి "లె సినిండర్" అని పేరుపెట్టాడు. తరువాత స్నేహితులు, సహచరులు ఇతనికి నచ్చచెప్పాక దానికి "స్టెతస్కోప్" అని పేరును మార్చాడు. గ్రీకు భాషలో స్టెతస్కోప్ కు "నేను గుండెను చూస్తున్నాను" అని అర్ధము. లెనెక్ ఆ స్టెతస్కోప్‌ను వెంటనే వాడుకలో ప్రవేశపెట్టాడు. తన ఇంటిలో ఒక చిన్న కర్మాగారాన్ని నెలకొల్పి ఇతను కర్ర స్టెతస్కోపుల్ని తయారుచేయసాగాడు. రెండు కర్ర ముక్కల్తో ఇతని పరికరం తయారైంది. ఒక వైపు చెవిలో పెట్టుకోడానికీ, యింకొకవైపు శంకు ఆకారంతోనూ వుండేది. బోలుగా వుండే యిత్తడి స్తంభాకారపు గొట్టంగల మూడవ ముక్కను ఆ శంకులాంటి మిక్కలోకి వుంచి గుండె కొట్టుకోవడాన్ని వినడానికీ ఊపిరితిత్తుల్ని పరీక్షించేటప్పుడు అది తీసివేయడానికీ వాడబడింది. ఈ స్టెతస్కోప్ ఉపయోగంతో లెనెక్ ఇంతకుముంచు తెలియని ఎన్నో రోగాల లక్షణాల్ని కనుగొని వాటిని నమోదుచేశాడు. 1818లో "Societe de I'Ecole de Medicine"కు అతను ఒక పత్రాన్ని సమర్పించాడు. తరువాత సంవత్సరం ఇతను కనుగొన్న పరిశోధనల్ని వివరిస్తూ ఒక గ్రంథాన్ని ప్రచురించాడు. ఒక్కొక్క గ్రంథ ప్రతితో సహా అతను నిర్మించిన స్టెతస్కోపులు కూడా అమ్మబడ్డాయి.

## మూలాలు

వర్గం:1781 జననాలు
వర్గం:1826 మరణాలు
1486

**1486** గ్రెగోరియన్‌ కాలెండరు యొక్క మామూలు సంవత్సరము.

## సంఘటనలు

## జననాలు
thumb|చైతన్య మహాప్రభు
* జనవరి 6: మార్టిన్ అగ్రికోలా, జర్మన్ స్వరకర్త, సంగీత సిద్ధాంతకర్త. (మ.1556)
* ఫిబ్రవరి 10: పాలటినేట్ యొక్క జార్జ్, జర్మన్ కులీనుడు; స్పైయర్ బిషప్. (మ.1529)
* ఫిబ్రవరి 18: చైతన్య మహాప్రభు, రాధాకృష్ణ సంప్రదాయాన్ని పరాకాష్ఠకు తీసుకువెళ్ళిన మహా భక్తుడు. (మ.1534)
* జూలై 2: జాకోపో సాన్సోవినో, ఇటాలియన్ శిల్పి, వాస్తుశిల్పి. (మ.1570)
* జూలై 16: ఆండ్రియా డెల్ సార్టో, ఇటాలియన్ చిత్రకారుడు. (మ.1530)
* జూలై 25: ఆల్బ్రేచ్ట్ VII, డ్యూక్ ఆఫ్ మెక్లెన్‌బర్గ్. (మ.1547)
* జూలై 28: పీటర్ గిల్లిస్, ఫ్రెంచ్ తత్వవేత్త. (మ.1533)
* ఆగస్టు 3: ఇంపీరియా కాగ్నాటి, ఇటాలియన్ వేశ్య. (మ.1512)
* ఆగస్టు 23: సిగిస్మండ్ వాన్ హెర్బర్‌స్టెయిన్, ఆస్ట్రియన్ దౌత్యవేత్త, చరిత్రకారుడు. (మ.1566)
* సెప్టెంబరు 14: హెన్రిచ్ కార్నెలియస్ అగ్రిప్ప, జర్మన్ జ్యోతిష్కుడు. (మ.1535)
* సెప్టెంబరు 20: ఆర్థర్, ప్రిన్స్ ఆఫ్ వేల్స్, ఇంగ్లాండ్ హెన్రీ VII కుమారుడు. (మ. 1502)
* అక్టోబరు 10: చార్లెస్ III, డ్యూక్ ఆఫ్ సావోయ్. (మ.1553)
* నవంబరు 13: జోహాన్ ఎక్, ప్రొటెస్టంట్ సంస్కరణ సమయంలో జర్మన్ స్కాలస్టిక్ వేదాంతవేత్త, కాథలిక్కుల రక్షకుడు . (మ.1543)
* డిసెంబరు 9: ఫిలిప్ III, కౌంట్ ఆఫ్ వాల్డెక్-ఐసెన్‌బర్గ్. (మ.1539)
* తేదీ తెలియదు: షిమోన్ లావి, సెఫార్డి కబాలిస్ట్. (మ.1585)
* తేదీ తెలియదు: కోలిన్ కాంప్‌బెల్, 3 వ ఎర్ల్ ఆఫ్ ఆర్గిల్. (మ.1535)
* తేదీ తెలియదు: లుడ్విగ్ సెన్ఫ్ల్, స్విస్ స్వరకర్త. (మ.1542 లేదా 1543)
* తేదీ తెలియదు: షేర్ షా సూరి, భారత ఉత్తర భాగంలో సూరీ సామ్రాజ్య స్థాపకుడు. (మ.1545)

## మరణాలు
* జనవరి 30: జాక్వెస్ ఆఫ్ సావోయ్, సావోయ్ యువరాజు. (జ.1450)
* మార్చి 11: ఆల్బ్రేచ్ట్ III అకిలెస్, బ్రాండెన్‌బర్గ్ ఎన్నిక. (జ.1414)
* మార్చి 30: థామస్ బౌర్చియర్, లార్డ్ ఛాన్సలర్ ఆఫ్ ఇంగ్లాండ్. (జ.404)
* మే: లూయిస్ I, కౌంట్ ఆఫ్ మోంట్పెన్సియర్. (జ.1405)
* జూలై 14: మార్గరెట్, స్కాటిష్ రాణి భార్య, డెన్మార్క్‌కు చెందిన క్రిస్టియన్ I కుమార్తె. (జ.1456)
* ఆగస్టు 3: అసకురా ఉజికేజ్, జపనీస్ అసకురా వంశానికి 8 వ అధిపతి. (జ.1449)
* ఆగస్టు 11: విలియం వేన్ఫ్లెట్, ఇంగ్లీష్ లార్డ్ ఛాన్సలర్, వించెస్టర్ బిషప్. (జ. 1398)
* ఆగస్టు 26: ఎర్నెస్ట్, సాక్సోనీ ఎన్నిక, ఎర్నస్టైన్ వెట్టిన్స్ పూర్వీకుడు. (జ.1441)
* సెప్టెంబరు 2: గై XIV డి లావాల్, ఫ్రెంచ్ నోబెల్. (జ. 1406)
* సెప్టెంబరు 19: రిచర్డ్ ఓల్డ్హామ్, ఇంగ్లీష్ కాథలిక్ బిషప్.
* తేదీ తెలియదు: టెజోచ్, టెనోచ్టిట్లాన్ అజ్టెక్ పాలకుడు.
* తేదీ తెలియదు: అరిస్టోటైల్ ఫియోరవంతి, ఇటాలియన్ ఆర్కిటెక్ట్, ఇంజనీర్. (జ. 1415)
* తేదీ తెలియదు: మొదటి అహ్మద్ షా, బహమనీ సుల్తాను. (జ.1422) 

## [[పురస్కారాలు]]

*